               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2015
            COM(2015) 334 final
            2015/0147(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ σχετικά με την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παρατήματος ΧΧ (Περιβάλλον) της συμφωνίας ΕΟΧ(οδηγία για την ποιότητα των καυσίμων)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Για την εξασφάλιση της απαιτούμενης ασφάλειας δικαίου και ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώνει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας ΕΟΧ προκειμένου να ενσωματωθεί η οδηγία 2009/30/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου, την τροποποίηση της οδηγίας 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και την κατάργηση της οδηγίας 93/12/ΕΟΚ
                  1

               Καθώς τα κράτη ΕΖΕΣ του ΕΟΧ αιτούνται προσαρμογές που παρεκκλίνουν από το κεκτημένο της ΕΕ και εισάγουν αλλαγές οι οποίες δεν αποτελούν απλές τεχνικές προσαρμογές, όπως προβλέπεται στο άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου, η αντίστοιχη θέση της ΕΕ αποφασίζεται από το Συμβούλιο.

               Τα κράτη ΕΖΕΣ παρέχουν τις ακόλουθες διευκρινίσεις για τις απαιτούμενες προσαρμογές:

               Άρθρο 2 παράγραφος 5:

               Το άρθρο 2 παράγραφος 5 ορίζει «κράτη μέλη με χαμηλές θερμοκρασίες περιβάλλοντος κατά τη θερινή περίοδο» για τους σκοπούς της οδηγίας 98/70/ΕΚ. Η Ισλανδία και η Νορβηγία θα πρέπει να περιληφθούν σε αυτή την ομάδα. Ως εκ τούτου, η προσαρμογή (α) προβλέπει την ένταξή τους σύμφωνα με το άρθρο 2 παράγραφος 5.

               Άρθρο 3 παράγραφος 4:

               Στην Ισλανδία έχει αναπτυχθεί μια καινοτόμος διαδικασία για την παραγωγή ανανεώσιμης μεθανόλης. Η ανάμειξη ανανεώσιμης μεθανόλης με βενζίνη, παρέχει μια επιλογή  αντικατάστασης των ορυκτών καυσίμων και απαλλαγής των καυσίμων για τις μεταφορές από από το διοξείδιο του άνθρακα στην Ισλανδία. Η οδηγία 98/70/ΕΚ, όπως τροποποιήθηκε από την οδηγία 2009/30/ΕΚ, επιτρέπει περιεκτικότητα σε μεθανόλη της βενζίνης 3 % v/v .

               Η ανάμειξη  βενζίνης με αλκοόλες έχει ως αποτέλεσμα υψηλότερη τάση ατμών του καυσίμου. Η οδηγία 2009/30/ΕΚ την επιτρέπει όσον αφορά την αιθανόλη παρέχοντας μια παρέκκλιση από τα ανώτατα όρια τάσης ατμών. Η παρέκκλιση αυτή υποστηρίζει την ανάπτυξη της αγοράς βιοκαυσίμων. Παρόμοια παρέκκλιση για τη βενζίνη με περιεκτικότητα σε μεθανόλη 3 % v/v είναι αναγκαία για να επιτραπεί η διάθεση βενζίνης αναμεμειγμένης με ανανεώσιμη μεθανόλη στην ισλανδική αγορά κατά τους θερινούς μήνες.

               Σύμφωνα με το έγγραφο εργασίας των υπηρεσιών της Επιτροπής που συνοδεύει την πρόταση οδηγίας 2009/30/ΕΚ
                  2
               , «[η] μέγιστη τάση ατμών βενζίνης κατά τη θερινή περίοδο ρυθμίζεται από την οδηγία 98/70 για τον έλεγχο των εκπομπών πτητικών οργανικών ενώσεων (VOC). Οι εκπομπές πτητικών οργανικών ενώσεων (VOC) αποτελούν λόγο ανησυχίας διότι (1) είναι πρόδρομες ουσίες για την παραγωγή όζοντος, γεγονός που βλάπτει το περιβάλλον και την ανθρώπινη υγεία· και (2) ορισμένοι υδρογονάνθρακες όπως το βενζόλιο αποτελούν συγκεκριμένο κίνδυνο για την υγεία».

               Στην Ισλανδία οι εκπομπές πτητικών οργανικών ενώσεων πλην του μεθανίου («NMVOC») έχουν μειωθεί. Οι εκπομπές το 2009 ήταν κατά 58 % κάτω από το επίπεδο του 1990. Στην Ισλανδία δεν παρατηρείται υπέρβαση κατά τη θερινή περίοδο των τιμών-στόχων για το όζον οι οποίες αποβλέπουν στην προστασία της ανθρώπινης υγείας (μέγιστη ημερήσια 8ωρη μέση τιμή 120 μg/m³), και οι οποίες καθορίζονται στην οδηγία 2002/3/ΕΚ και εφαρμόζονται με τον ισλανδικό κανονισμό αριθ. 745/2003. Η ανάμειξη μεθανόλης με βενζίνη προσθέτει μεθανόλη στις εκπομπές πτητικών οργανικών ενώσεων από το καύσιμο. Ο δείκτης POCP  (Δυναμικό Φωτοχημικού Σχηματισμού Όζοντος) για τη μεθανόλη (20,5) είναι χαμηλότερος από εκείνον της βενζίνης (61),γεγονός το οποίο αναμένεται να αντισταθμίσει τις επιπτώσεις της αύξησης της τάσης ατμών στο σχηματισμό του όζοντος.

               Όσον αφορά τους κινδύνους για την υγεία, μια κριτική ανασκόπηση βιβλιογραφίας που έχει αξιολογηθεί από ομότιμους σχετικά με την τοξικότητα εισπνεόμενων ατμών μεθανόλης δεν παρουσίασε αποδεικτικά στοιχεία από τα οποία να εξαχθεί το συμπέρασμα ότι η έκθεση σε χαμηλά επίπεδα ατμών μεθανόλης θα έχει επιβλαβείς επιπτώσεις στην υγεία. Η μέση θερμοκρασία στην Ισλανδία κατά τη διάρκεια των τριών θερινών μηνών είναι μικρότερη από 11 °C. Μια σύγκριση των μέσων θερινών θερμοκρασιών στις ευρωπαϊκές πόλεις και των εγκεκριμένων κατηγοριών πτητικότητας της βενζίνης δείχνει ότι η βενζίνη με τάσεις ατμών άνω των 80 kPa χρησιμοποιείται στις ευρωπαϊκές πόλεις σε μήνες όπου οι μέσες θερμοκρασίες υπερβαίνουν τους 12 °C.

               Το σχέδιο απόφασης της Μεικτής Επιτροπής προβλέπει ως εκ τούτου μια προσαρμογή η οποία επισημαίνει ότι η Ισλανδία μπορεί, κατά τη θερινή περίοδο, να επιτρέπει τη διάθεση στην αγορά βενζίνης που περιέχει αιθανόλη ή μεθανόλη με μέγιστη τάση ατμών 70 kPa, υπό τον όρο ότι η χρησιμοποιούμενη αιθανόλη είναι βιοκαύσιμο ή ότι η μείωση των εκπομπών αερίων θερμοκηπίου από τη χρήση μεθανόλης πληροί τα κριτήρια που ορίζονται στο άρθρο 7β παράγραφος 2.

               Άρθρο 7β παράγραφος 6

               Η διάταξη αυτή αναφέρεται σε συγκεκριμένο τμήμα της κοινής γεωργικής πολιτικής της ΕΕ («ΚΓΠ»). Δεδομένου ότι η ΚΓΠ δεν αποτελεί μέρος της συμφωνίας ΕΟΧ, ένα κείμενο προσαρμογής που παρακάμπτει το άρθρο 7β παράγραφος 6 έχει συμπεριληφθεί στο σχέδιο απόφασης της Μεικτής Επιτροπής.

               Εφαρμογή των άρθρων 7α έως 7ε στο Λιχτενστάιν:

               Δεν υπάρχουν προμηθευτές, όπως ορίζεται στο άρθρο 2 παράγραφος 8 της οδηγίας, στο Λιχτενστάιν. Σύμφωνα με την ελβετική φορολογική πράξη περί πετρελαιοειδών της 21ης Ιουνίου 1996, η οποία εφαρμόζεται στο Λιχτενστάιν δυνάμει της τελωνειακής ένωσης Λιχτενστάιν- Ελβετίας, ο εισαγωγέας ή ο ιδιοκτήτης αποθεμάτων καυσίμων πρέπει να καταβάλλει  τους φόρους για την εισαγωγή των καυσίμων. Δεν γίνονται απ' ευθείας εισαγωγές βενζίνης και ντίζελ στο Λιχτενστάιν. Για τον λόγο αυτό, δεδομένου ότι κανένας προμηθευτής δεν θα μπορεί να εκπληρώσει τις υποχρεώσεις των άρθρων 7α έως 7ε, τα εν λόγω άρθρα δύνανται, επομένως, να μην εφαρμόζονται στο Λιχτενστάιν και ένα αντίστοιχο κείμενο προσαρμογής έχει συμπεριληφθεί στο σχέδιο απόφασης της Μεικτής Επιτροπής.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν προτάσεως της Επιτροπής.

               Η Επιτροπή υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ελπίζει ότι θα μπορέσει να την παρουσιάσει στη Μεικτή Επιτροπή του ΕΟΧ το συντομότερο δυνατό.

               2015/0147 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ σχετικά με την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παρατήματος ΧΧ (Περιβάλλον) της συμφωνίας ΕΟΧ
                  (οδηγία για την ποιότητα των καυσίμων)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, το άρθρο 192 παράγραφος 1 και το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  3
               , και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  4
                («η συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα ΙΙ, (Τεχνικοί κανόνες, πρότυπα, δοκιμές και πιστοποίηση) και το παράρτημα ΧΧ (Περιβάλλον) της συμφωνίας ΕΟΧ.

               (3)Η οδηγία 2009/30/ΕΚ του Ευρωπαϊκού Κοινοβουλίου και του Συμβουλίου
                  5
                πρόκειται να ενσωματωθεί στη συμφωνία ΕΟΧ.

               (4)Το παράρτημα II και το παράρτημα XX της συμφωνίας για τον ΕΟΧ θα πρέπει, επομένως, να τροποποιηθούν αναλόγως.

               (5)Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που θα ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος ΧΧ (Περιβάλλον) της συμφωνίας για τον ΕΟΧ, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει από την ημερομηνία της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου, τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ, ΕΕ L 140 της 5.6.2009, σ. 88.

                     (2)
                  SEC(2007)55

                     (3)
                  ΕΕ L 305 της 30.11.1994, σ. 6.

                     (4)
                  ΕΕ L 1 της 3.1.1994, σ. 3.

                     (5)
                  Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου και τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ, ΕΕ L 140 της 5.6.2009, σ. 88.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2015
            COM(2015) 334 final
            ΠΑΡΑΡΤΗΜΑΤΑ
            ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. .../2015για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας ΕΟΧ
            στην
            πρόταση απόφασης του Συμβουλίου
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ σχετικά με την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παρατήματος ΧΧ (Περιβάλλον) της συμφωνίας ΕΟΧ(οδηγία για την ποιότητα των καυσίμων)

               ΠΑΡΑΡΤΗΜΑ

                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
                  αριθ. .../2015
               για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο («τη συμφωνία ΕΟΧ») και ιδίως το άρθρο 98,

               Εκτιμώντας τα ακόλουθα:

               (1)Η οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου, τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ
                  1
                πρέπει να ενσωματωθεί στη συμφωνία ΕΟΧ.

               (2)Η οδηγία 2009/30/ΕΚ καταργεί την οδηγία 93/12/ΕΟΚ
                  2
                του Συμβουλίου, η οποία έχει ενσωματωθεί στη συμφωνία ΕΟΧ και η οποία πρέπει, συνεπώς, να διαγραφεί από τη συμφωνία ΕΟΧ.

               (3)Τα παραρτήματα II και XX της συμφωνίας ΕΟΧ θα πρέπει επομένως να τροποποιηθούν αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το κεφάλαιο XVII του παραρτήματος II της συμφωνίας ΕΟΧ τροποποιείται ως εξής:

               1.Στο σημείο 6α (Οδηγία 98/70/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:

               «-32009 L 0030: Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2009 (ΕΕ L 140 της 5.6.2009, σ. 88).

               2.Στο σημείο 6α (Οδηγία 98/70/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:

               «γ)Στο άρθρο 2 παράγραφος 5, η λέξη "Ισλανδία" προστίθεται μετά τη λέξη "Φινλανδία" και η λέξη "Νορβηγία" προστίθεται μετά τη λέξη "Λιθουανία".

               δ)Στο άρθρο 3 παράγραφος 4, μετά το πρώτο εδάφιο προστίθεται το ακόλουθο εδάφιο:

               "Η Ισλανδία μπορεί, κατά τη θερινή περίοδο, να επιτρέπει τη διάθεση στην αγορά βενζίνης που περιέχει αιθανόλη ή μεθανόλη με μέγιστη τάση ατμών 70 kPa, υπό τον όρο ότι η χρησιμοποιούμενη αιθανόλη είναι βιοκαύσιμο ή ότι η μείωση των εκπομπών αερίων θερμοκηπίου από τη χρήση μεθανόλης πληροί τα κριτήρια που ορίζονται στο άρθρο 7β παράγραφος 2".

               ε)Τα άρθρα 7α έως 7ε δεν εφαρμόζονται στο Λιχτενστάιν.

               στ)Το άρθρο 7β παράγραφος 6 δεν εφαρμόζεται στα κράτη της ΕΖΕΣ».

               3.Το κείμενο του σημείου 6 (οδηγία 93/12/ΕΟΚ του Συμβουλίου) διαγράφεται.

               Άρθρο 2

               Στο σημείο 21αδ (Οδηγία 1999/32/ΕΚ του Συμβουλίου) του παραρτήματος XΧ της συμφωνίας ΕΟΧ προστίθεται η ακόλουθη περίπτωση:

               «-32009 L 0030: Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2009 (ΕΕ L 140 της 5.6.2009, σ. 88)».

               Άρθρο 3

               Τα κείμενα της οδηγίας 2009/30/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 4

               Η παρούσα απόφαση αρχίζει να ισχύει στις […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.

                  3Άρθρο 5

               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες,

                     Για τη Μεικτή Επιτροπή του ΕΟΧ

                     Ο Πρόεδρος

                     Οι Γραμματείς
                     της Μεικτής Επιτροπής του ΕΟΧ

                     (1)
                  ΕΕ L 140 της 5.6.2009, σ. 88.

                     (2)
                  ΕΕ L 74 της 27.3.1993, σ. 81.

                     (3)
                  [Δεν έχουν αναφερθεί συνταγματικές απαιτήσεις]. [Έχουν αναφερθεί συνταγματικές απαιτήσεις].


Σημαντική ανακοίνωση νομικού περιεχομένου

|

52007PC0515

Πρόταση Απόφαση του Συμβουλίου για την εφαρμογή του κανονισμού (ΕΚ) αριθ. 168/2007 σχετικά με τη θέσπιση πολυετούς προγράμματος πλαισίου του Οργανισμού Θεμελιωδών Δικαιωμάτων της Ευρωπαϊκής Ένωσης για την περίοδο 2007-2012  /* COM/2007/0515 τελικό - CNS 2007/0189 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 12.9.2007COM(2007) 515 τελικό2007/0189 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την εφαρμογή του κανονισμού (ΕΚ) αριθ. 168/2007 σχετικά με τη θέσπιση πολυετούς προγράμματος πλαισίου του Οργανισμού Θεμελιωδών Δικαιωμάτων της Ευρωπαϊκής Ένωσης για την περίοδο 2007-2012(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗπεριεχομενο τησ προτασησ |Αιτιολόγηση και στόχοι της πρότασης Στις 15 Φεβρουαρίου 2007, το Συμβούλιο εξέδωσε τον κανονισμό (ΕΚ) αριθ. 168/2007 («ο κανονισμός»)[1] για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης («Οργανισμός»). Ο Οργανισμός κατέστη λειτουργικός την 1η Μαρτίου 2007. Αποστολή του Οργανισμού είναι να παρέχει στα αρμόδια θεσμικά και άλλα όργανα, οργανισμούς και υπηρεσίες της Κοινότητας, καθώς και στα κράτη μέλη της κατά την εφαρμογή της κοινοτικής νομοθεσίας, συνδρομή και εμπειρογνωμοσύνη σε σχέση με τα θεμελιώδη δικαιώματα, ούτως ώστε να τους παρέχει βοήθεια για να τηρούν απόλυτα αυτά τα δικαιώματα, όταν, στους αντίστοιχους τομείς δραστηριοτήτων τους, λαμβάνουν μέτρα ή καθορίζουν τρόπους δράσης. Για την εκπλήρωση αυτής της αποστολής, ο Οργανισμός εκτελεί τα καθήκοντά του στο πλαίσιο των αρμοδιοτήτων της Κοινότητας που ορίζονται στη συνθήκη για την ίδρυση της Ευρωπαϊκής Κοινότητας και, κατά την εκτέλεση της αποστολής του, αναφέρεται στα θεμελιώδη δικαιώματα που ορίζονται στο άρθρο 6, παράγραφος 2, της συνθήκης για την Ευρωπαϊκή Ένωση, συμπεριλαμβανομένης της ευρωπαϊκής σύμβασης για τα ανθρώπινα δικαιώματα και τις θεμελιώδεις ελευθερίες και του ευρωπαϊκού κοινωνικού χάρτη. Αυτά τα θεμελιώδη δικαιώματα περιλαμβάνονται ιδιαίτερα στον χάρτη θεμελιωδών δικαιωμάτων της Ευρωπαϊκής Ένωσης, του οποίου πρέπει να υπενθυμιστεί το καθεστώς και οι συνοδευτικές επεξηγήσεις. Τα καθήκοντα που ανατίθενται στον Οργανισμό αφορούν τη συλλογή και την ανάλυση πληροφοριών και δεδομένων, την παροχή συμβουλών μέσω εκθέσεων και γνωμοδοτήσεων καθώς και τη συνεργασία με την κοινωνία των πολιτών και την ευαισθητοποίηση του κοινού. Σύμφωνα με το άρθρο 5 του κανονισμού, οι θεματικοί τομείς στους οποίους δρα Οργανισμός καθορίζονται από το Συμβούλιο μέσω ενός πολυετούς πλαισίου. Εντός των ορίων αυτών των θεματικών τομέων, ο Οργανισμός εκτελεί τα προαναφερόμενα καθήκοντα με πλήρη ανεξαρτησία. Αυτή η διάταξη εφαρμόζεται εντούτοις υπό την επιφύλαξη των αιτημάτων του Ευρωπαϊκού Κοινοβουλίου, του Συμβουλίου και της Επιτροπής που υποβάλλονται δυνάμει του άρθρου 4, παράγραφος 1, στοιχεία γ) και δ) και εξέρχονται του πεδίου αυτών των θεματικών τομέων, υπό την επιφύλαξη των διαθέσιμων χρηματοδοτικών και ανθρωπίνων πόρων. Η παρούσα πρόταση στοχεύει να καταρτίσει το πολυετές πλαίσιο του Οργανισμού κατ’ εφαρμογή του άρθρου 5 του κανονισμού. |Γενικό πλαίσιο Τα βασικά στοιχεία του πολυετούς πλαισίου θεσπίζονται από τον κανονισμό στο άρθρο του 5, παράγραφος 2, το οποίο ορίζει καταρχάς ότι το πλαίσιο καλύπτει περίοδο πέντε ετών. Κατά δεύτερο λόγο, το πολυετές πλαίσιο πρέπει να περιλαμβάνει μεταξύ των θεματικών τομέων δράσης την καταπολέμηση του ρατσισμού, της ξενοφοβίας και των συναφών μορφών μισαλλοδοξίας. Το προοίμιο του κανονισμού εξειδικεύει ότι, παράλληλα με τα φαινόμενα του ρατσισμού της ξενοφοβίας και του αντισημιτισμού, οι εργασίες του Οργανισμού, ο οποίος διαδέχθηκε το Ευρωπαϊκό παρατηρητήριο των φαινομένων ρατσισμού και ξενοφοβίας [2], θα πρέπει να συνεχίσουν να αφορούν εξίσου την προστασία των δικαιωμάτων των προσώπων που ανήκουν σε μειονότητες καθώς και την ισότητα των φύλων, που αποτελούν ουσιαστικές πτυχές της προστασίας των θεμελιωδών δικαιωμάτων Κατά τρίτον, το πολυετές πλαίσιο θα πρέπει να τηρεί τις προτεραιότητες που ορίζονται από την Ένωση, λαμβάνοντας υπόψη τους προσανατολισμούς που προκύπτουν από τα ψηφίσματα του Ευρωπαϊκού Κοινοβουλίου και τα συμπεράσματα του Συμβουλίου σχετικά με τα θεμελιώδη δικαιώματα. Όσον αφορά τα θεμελιώδη δικαιώματα, μέσω των ψηφισμάτων του Ευρωπαϊκού Κοινοβουλίου καλύφθηκαν κατά τα τελευταία έτη οι ακόλουθοι τομείς[3]: ο ρατσισμός και η ξενοφοβία, η αποφυγή διακρίσεων και η ισότητα, οι διακρίσεις που βασίζονται στο σεξουαλικό προσανατολισμό· η ομοφοβία στην Ευρώπη, οι διακρίσεις λόγω αναπηρίας, ζητήματα συνδεόμενα με την αναπηρία, η ελευθερία έκφρασης, η ελευθερία του συνέρχεσθαι και του συνεταιρίζεσθαι και η ελευθερία σκέψης· η ελευθερία έκφρασης στο διαδίκτυο, το δικαίωμα της επί ίσοις όροις συμμετοχής σε εκλογικές διαδικασίες, το δικαίωμα στην εκπαίδευση, στην ελευθερία της εκπαίδευσης και στην κατάρτιση των κοριτσιών και των γυναικών, η αλληλεγγύη και τα κοινωνικά δικαιώματα, τα δικαιώματα του παιδιού, η ισότητα των φύλων, τα δικαιώματα των γυναικών, η βία εις βάρος των γυναικών, ο ακρωτηριασμός των εξωτερικών γυναικείων σεξουαλικών οργάνων, η εμπορία ανθρώπων, τα δικαιώματα των πολιτών και η δικαιοσύνη, το δικαίωμα ασύλου, η μετανάστευση, η ένταξη των μεταναστών, η προστασία των εθνικών μειονοτήτων, των δικαιωμάτων των μειονοτήτων και το ζήτημα των Ρομά, ο σεβασμός της πολιτιστικής, θρησκευτικής και γλωσσικής ποικιλομορφίας, η θανατική ποινή, η ψυχική υγεία. Στη βάση των συμπερασμάτων των πρόσφατων Ευρωπαϊκών Συμβουλίων[4], οι κατά προτεραιότητα προσανατολισμοί που θεσπίσθηκαν από το Συμβούλιο μπορούν να συνοψιστούν ως εξής: η ευρωπαϊκή πολιτική στο θέμα της μετανάστευσης, συμπεριλαμβανομένης της πολιτικής ένταξης και ασύλου, τα ζητήματα θεώρησης και ελέγχων στα σύνορα, η εμπορία ανθρώπων, η ισότητα των φύλων, η καταπολέμηση της τρομοκρατίας, η νεολαία. Το πολυετές πλαίσιο πρέπει να λαμβάνει υπόψη τους χρηματοδοτικούς και ανθρώπινους πόρους του Οργανισμού. Οι χρηματοδοτικοί πόροι του για την περίοδο που καλύπτεται από το παρόν πολυετές πλαίσιο καθορίστηκαν από το δημοσιονομικό πλαίσιο που προσαρτάται στη νέα διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και την χρηστή δημοσιονομική διαχείριση[5], και παρουσιάζονται στο έγγραφο V «Δημοσιονομικός προγραμματισμός 2008-2013» της κατάστασης προβλέψεων της Επιτροπής για το 2008[6]. Τέλος, το πολυετές πλαίσιο πρέπει να περιλαμβάνει διατάξεις που θα εξασφαλίζουν τη συμπληρωματικότητα με τα καθήκοντα άλλων οργάνων, υπηρεσιών και οργανισμών της Επιτροπής και της Ένωσης, καθώς και με το Συμβούλιο της Ευρώπης και άλλους διεθνείς οργανισμούς που δρουν στον τομέα των θεμελιωδών δικαιωμάτων. Οι κοινοτικοί οργανισμοί και υπηρεσίες που έχουν άμεση σχέση με το παρόν πολυετές πλαίσιο είναι το Ευρωπαϊκό Ινστιτούτο για την ισότητα των φύλων που δημιουργήθηκε με τον κανονισμό (ΕΚ) αριθ. 1922/2006[7] και ο ευρωπαίος επόπτης προστασίας δεδομένων, θεσμός που δημιουργήθηκε με τον κανονισμό (ΕΚ) αριθ. 45/2001[8]. Δεδομένου ότι τα ζητήματα που αφορούν την ισότητα των φύλων αποτελούν αρμοδιότητα του Ευρωπαϊκού Ινστιτούτου για την ισότητα των φύλων, σύμφωνα με το άρθρο 2 του κανονισμού (ΕΚ) αριθ. 1922/2006, ένα πρωτόκολλο συμφωνίας θα συναφθεί μεταξύ του Οργανισμού και του Ινστιτούτου, όταν αυτό θα δημιουργηθεί, με σκοπό να εξασφαλιστεί ο καλός συντονισμός σύμφωνα με το άρθρο 7 του κανονισμού. Αυτά τα στοιχεία αποτελούν τα κριτήρια στα οποία πρέπει να βασιστεί το πολυετές πλαίσιο, από κοινού με το πεδίο δράσης του Οργανισμού που ορίζεται στο άρθρο 3 του κανονισμού. |διαβουλευση με τα ενδιαφερομενα μερη και αναλυση αντικτυπου |Στις 25 Οκτωβρίου 2004, η Επιτροπή δημοσίευσε ανακοίνωση για τον Οργανισμό θεμελιωδών δικαιωμάτων, κηρύσσοντας τοιουτοτρόπως την έναρξη δημόσιας διαβούλευσης η οποία αφορούσε εξίσου τα ζητήματα των θεματικών τομέων. Απεστάλησαν 100 απαντήσεις στη γραπτή διαβούλευση. Οι απαντήσεις προέρχονταν από δέκα κράτη μέλη, ευρωπαϊκά και διεθνή όργανα, διεθνείς οργανισμούς προστασίας των δικαιωμάτων του ανθρώπου, καταπολέμησης της διακριτικής μεταχείρισης και ισότητας των ευκαιριών, πανεπιστημιακούς ερευνητές, πολίτες και περίπου 60 μη κυβερνητικές οργανώσεις. Στις 25 Ιανουαρίου 2005 πραγματοποιήθηκε δημόσια ακρόαση. Υπήρξαν πάνω από 200 καταχωρημένοι συμμετέχοντες, οι οποίοι εκπροσωπούσαν τους προαναφερόμενους φορείς. Οι φορείς που πήραν μέρος στη διαβούλευση συμφώνησαν να δοθούν ορισμένες θεματικές προτεραιότητες στον Οργανισμό και αναφέρθηκαν κυρίως οι ακόλουθοι τομείς: οι διακρίσεις (συμπεριλαμβανομένων των διακρίσεων στο χώρο εργασίας), η προστασία δεδομένων, το δικαίωμα ασύλου, η μετανάστευση, η ενσωμάτωση των θεμελιωδών δικαιωμάτων σε όλες τις κοινοτικές πολιτικές, τα δικαιώματα των θυμάτων, τα δικαιώματα των μειονοτήτων, η πρόσβαση στη δικαιοσύνη, οι όροι κράτησης, τα μέτρα καταπολέμησης της τρομοκρατίας, τα θεμελιώδη κοινωνικά δικαιώματα, τα ζητήματα φύλου. Η διαβούλευση αποτέλεσε μέρος της ανάλυσης αντικτύπου[9], και υποστήριξε την επιλογή να δημιουργηθεί ένας «ειδικός οργανισμός παρατήρησης και αξιολόγησης των πολιτικών της Ένωσης». Αυτή η επιλογή συγκεκριμενοποιήθηκε από τον κανονισμό, ο οποίος καθόρισε τα κριτήρια για τον προσδιορισμό σειράς τομέων στους οποίους αποδεικνύεται ιδιαίτερα απαραίτητη η δράση του Οργανισμού για την ανάπτυξη των κοινοτικών πολιτικών. Επιπλέον η Επιτροπή, κατά την προετοιμασία της πρότασής της, διαβουλεύθηκε με το Διοικητικό Συμβούλιο του Οργανισμού θεμελιωδών δικαιωμάτων κατά τη διάρκεια της συνεδρίασής του στις 12-13 Ιουλίου και έλαβε γραπτές παρατηρήσεις με επιστολή της 25ης Ιουλίου 2007. Στην παρούσα πρόταση, η Επιτροπή έλαβε υπόψη τις παρατηρήσεις που διατυπώθηκαν κατά τη διάρκεια της διαβούλευσης. Όλα τα έγγραφα σχετικά με τη διαβούλευση και η ανάλυση αντικτύπου διατίθενται στην ακόλουθη διεύθυνση: http://ec.europa.eu/justice_home/fsj/rights/fsj_rights_agency_en.htm |νομικεσ πτυχεσ της προτασησ |Σύνοψη των προτεινόμενων μέτρων Με βάση τα κριτήρια που ορίζονται από τον κανονισμό, η Επιτροπή προτείνει να συμπεριληφθούν οι ακόλουθοι θεματικοί τομείς στο πολυετές πλαίσιο του Οργανισμού για τα έτη 2007-2012: α) ο ρατσισμός, η ξενοφοβία και οι συναφείς μορφές μισαλλοδοξίας· β) οι διακρίσεις λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού ή ιδιότητας μέλους εθνικής μειονότητας· γ) η αποζημίωση των θυμάτων, η πρόληψη του εγκλήματος και τα συναφή ζητήματα που αφορούν την ασφάλεια των πολιτών· δ) η προστασία των παιδιών, συμπεριλαμβανομένων των δικαιωμάτων του παιδιού· ε) η μετανάστευση και η ένταξη των μεταναστών· στ) το δικαίωμα ασύλου· ζ) οι θεωρήσεις και οι έλεγχοι στα σύνορα· η) η συμμετοχή στη δημοκρατική λειτουργία της Ένωσης· θ) τα ζητήματα των δικαιωμάτων του ανθρώπου που έχουν σχέση με την κοινωνία της πληροφορίας· και· ι) η πρόσβαση σε αποτελεσματική και ανεξάρτητη δικαιοσύνη Ο κατάλογος βασίζεται στην επικαιρότητα ή στις πολιτικές, γεγονός που θα πρέπει να επιτρέψει στον Οργανισμό να ασχοληθεί με όλα τα προβλήματα που αφορούν τα θεμελιώδη δικαιώματα που μπορούν να εμφανισθούν σε ένα συγκεκριμένο θεματικό τομέα. Με τη συμπερίληψη αυτών των θεματικών τομέων στο πολυετές πλαίσιο, όλα τα κεφάλαια του Χάρτη Θεμελιωδών Δικαιωμάτων θα καλυφθούν σε κάποιο βαθμό, περιορίζοντας ταυτόχρονα τους θεματικούς τομείς. |Νομική βάση Η νομική βάση της πρότασης απόφασης του Συμβουλίου είναι το άρθρο 5, παράγραφος 1, του κανονισμού (ΕΚ) αριθ. 168/2007. |Επιλογή των νομικών μέσων |Τα προτεινόμενα νομικά μέσα: απόφαση του Συμβουλίου, η οποία συνιστά το ενδεδειγμένο νομικό μέσο για τη θέσπιση του πολυετούς πλαισίου ενός κοινοτικού οργανισμού. |δημοσιονομικη επιπτωση |Η πρόταση δεν έχει άμεση δημοσιονομική επίπτωση στον προϋπολογισμό της ΕΕ. |λεπτομερησ επεξηγηση της προτασησ Οι θεματικοί τομείς δραστηριότητας του Οργανισμού (άρθρο 2) του παρέχουν τη δυνατότητα να εξετάζει όλα τα σχετικά με τα θεμελιώδη δικαιώματα προβλήματα που μπορούν να ανακύψουν σε ένα συγκεκριμένο θεματικό τομέα. Ο ρατσισμός, η ξενοφοβία και οι συναφείς μορφές μισαλλοδοξίας: Αυτός ο θεματικός τομέας καθορίζεται από τον ίδιο τον κανονισμό. Οι διακρίσεις λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού ή ιδιότητας μέλους εθνικής μειονότητας: Σχεδόν όλοι οι φορείς προσδοκούν ότι ο Οργανισμός θα ασχοληθεί με τις διακρίσεις που αναφέρονται στο άρθρο 13 της συνθήκης ΕΚ, δηλαδή, πέραν της φυλετικής και εθνοτικής καταγωγής, εξίσου με το φύλο, τη θρησκεία ή τις πεποιθήσεις, την αναπηρία, την ηλικία ή το σεξουαλικό προσανατολισμό. Η τελευταία πηγή διακριτικής μεταχείρισης, η ιδιότητα μέλους εθνικής μειονότητας, αναφέρεται στο προοίμιο του κανονισμού. Οι άλλοι τομείς συνδέονται με την «φυλετική ή εθνοτική καταγωγή» και ο Οργανισμός μπορεί να επωφεληθεί από οικονομίες κλίμακας όσον αφορά την εμπειρογνωμοσύνη και τις μεθόδους συλλογής δεδομένων. Εξάλλου, ο συγκεκριμένος θεματικός τομέας θα επιτρέψει να καλυφθούν για παράδειγμα οι «πολλαπλές μορφές διακρίσεων», οι διακρίσεις στον χώρο εργασίας ή τα θέματα που αφορούν την " κοινωνική ένταξη". Όσον αφορά ειδικότερα τον «σεξουαλικό προσανατολισμό», τόσο οι πρόσφατες εξελίξεις στην ΕΕ όσο και η ισχυρή ζήτηση που προέρχεται από ψηφίσματα του Ευρωπαϊκού Κοινοβουλίου σχετικά με την ομοφοβία συνηγορούν υπέρ της συμπερίληψης του συγκεκριμένου τομέα στο πολυετές πλαίσιο. Στο συγκεκριμένο κεφάλαιο, ο Οργανισμός θα μπορούσε εξίσου να εξετάσει τα «ζητήματα ισότητας των φύλων συμπεριλαμβανομένης της ενσωμάτωσης της διάστασης της ισότητας» κατά τρόπο συμπληρωματικό και σε στενή συνεργασία με τις δραστηριότητες του Ευρωπαϊκού Ινστιτούτου για την ισότητα των φύλων στη βάση ενός πρωτοκόλλου συμφωνίας το οποίο θα πρέπει να συναφθεί μεταξύ του Οργανισμού και του Ινστιτούτου. Η αποζημίωση των θυμάτων, η πρόληψη του εγκλήματος και τα συναφή ζητήματα που αφορούν την ασφάλεια των πολιτών: Η δημιουργία ενός χώρου ελευθερίας, ασφάλειας και δικαιοσύνης προσέδωσε στην πολιτική ασφάλειας ουσιαστικό ρόλο εξίσου στο πλαίσιο της ΕΚ, με σκοπό να διευκολύνει την ελεύθερη κυκλοφορία των προσώπων εξασφαλίζοντας ταυτόχρονα την ασφάλεια των πολιτών. Η πρόληψη του εγκλήματος αποτελεί αναπόσπαστο μέρος του συγκεκριμένου εγχειρήματος. Τα «δικαιώματα των θυμάτων» θα πρέπει να συμπεριληφθούν στους θεματικούς τομείς που αντιστοιχούν στην κοινοτική νομοθεσία που διέπει την αποζημίωση από το κράτος των θυμάτων του εγκλήματος ή της εμπορίας ανθρώπων. Υπάρχει αποδεδειγμένο ενδιαφέρον των συμμετεχόντων όσον αφορά τους συγκεκριμένους τομείς. Η προστασία των παιδιών, συμπεριλαμβανομένων των δικαιωμάτων του παιδιού: Ο συγκεκριμένος τομέας θα καλύπτει τα δικαιώματα του παιδιού, θέμα που παρουσιάζει εμφανή σύνδεσμο με τις κοινοτικές προτεραιότητες. Η δράση θα αφορά κυρίως τους τομείς της ελεύθερης κυκλοφορίας, της εκπαίδευσης, της κοινωνικής ένταξης και τις πολιτικές για τη νεολαία, τα μέσα ενημέρωσης και τις συναφείς κοινοτικές πολιτικές. Η μετανάστευση: Το ίδιο ισχύει όσον αφορά τη μετανάστευση· ειδικότερα, η μεταχείριση στα σύνορα και οι συνθήκες στα κέντρα κράτησης για τους λαθρομετανάστες, καθώς και τα ζητήματα που συνδέονται με τα θύματα της εμπορίας ανθρώπων, δημιουργούν ιδιαίτερες ανησυχίες από την άποψη των θεμελιωδών δικαιωμάτων. Η ένταξη των μεταναστών συνδέεται άμεσα με τη μετανάστευση. Πρόκειται για έναν τομέα στον οποίο τα θεμελιώδη δικαιώματα αποτελούν σημαντικό ζήτημα και στον οποίον η Ευρωπαϊκή Ένωση καλείται εξίσου να διαδραματίσει ένα ρόλο. Στο συγκεκριμένο θεματικό τομέα, ο Οργανισμός θα μπορούσε εξίσου να ασχοληθεί με τα ζητήματα που αφορούν την κοινωνική ένταξη, την «θρησκευτική ελευθερία», καθώς και τον «ακρωτηριασμό των εξωτερικών γυναικείων σεξουαλικών οργάνων » ή τους «αναγκαστικούς γάμους». Το άσυλο: είναι εμφανώς ένας θεματικός τομέας για τον Οργανισμό δεδομένου ότι αφορά μία ιδιαίτερα ευάλωτη ομάδα ανθρώπων και αποτελεί το αντικείμενο ευρείας κοινοτικής νομοθεσίας, της οποίας ένα ουσιαστικό σκέλος αφορά τα θεμελιώδη δικαιώματα. Όλοι οι συμμετέχοντες εξέφρασαν την επιθυμία να ασχοληθεί ο Οργανισμός με το δικαίωμα ασύλου. Η πολιτική όσον αφορά τα σύνορα και τις θεωρήσεις αντιπροσωπεύει τη συγκεκριμένη πλευρά του θεμελιώδους δικαιώματος ελεύθερης κυκλοφορίας. Ο τομέας υποδείχθηκε επειδή η συμπεριφορά των υπαλλήλων στο συγκεκριμένο τομέα μπορεί να θίξει όχι μόνο τους υπηκόους τρίτων χωρών αλλά εξίσου τους πολίτες της Ένωσης. Το μεγαλύτερο μέρος των νομοθετικών μέσων στον τομέα των συνόρων και θεωρήσεων περιλαμβάνει ειδικές ρήτρες που αφορούν το σεβασμό των δικαιωμάτων και των θεμελιωδών ελευθεριών. Η συμμετοχή στη δημοκρατική λειτουργία της Ένωσης. Αυτός ο θεματικός τομέας αφορά το δικαίωμα των πολιτών της Ένωσης να συμμετέχουν στις τοπικές εκλογές και στις εκλογές του Ευρωπαϊκού Κοινοβουλίου. Τα ζητήματα δικαιωμάτων του ανθρώπου που έχουν σχέση με την κοινωνία της πληροφορίας καλύπτουν ουσιαστικά ζητήματα όπως το ζήτημα της ιδιωτικής ζωής και της προστασίας των δεδομένων. Δεδομένου ότι τα ζητήματα αυτά συνδέονται στενά με τη διαφάνεια των κοινοτικών πολιτικών και της κοινοτικής διοίκησης και με τα δικαιώματα στην ιδιωτική ζωή, αυτά τα θέματα συμπεριλαμβάνονται στο συγκεκριμένο τομέα. Αυτός ο θεματικός τομέας αναφέρθηκε επανειλημμένα από τους συμμετέχοντες. Στον τομέα αυτόν υπάγονται και άλλα ζητήματα όπως το διαδίκτυο και άλλα συστήματα ηλεκτρονικών επικοινωνιών, τα συστήματα προσδιορισμού ραδιοσυχνοτήτων, η ελευθερία έκφρασης και το γενικό συμφέρον της ασφάλειας και της καταπολέμησης του εγκλήματος καθώς και η βιομηχανική και πνευματική ιδιοκτησία. Η πρόσβαση σε αποτελεσματική και ανεξάρτητη δικαιοσύνη: Υπάρχει η κοινοτική νομοθεσία που αποσκοπεί να διευκολύνει την πρόσβαση στη δικαιοσύνη (νομική συνδρομή, απλουστευμένες αστικές διαδικασίες, δίκαιο του καταναλωτή) η οποία αποτελεί σημαντικό μέρος του ευρωπαϊκού τομέα αστικής δικαιοσύνης. |1.  2007/0189 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την εφαρμογή του κανονισμού (ΕΚ) αριθ. 168/2007 σχετικά με τη θέσπιση πολυετούς προγράμματος πλαισίου του Οργανισμού Θεμελιωδών Δικαιωμάτων της Ευρωπαϊκής Ένωσης για την περίοδο 2007-2012ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 168/2007 της 15ης Φεβρουαρίου 2007 για την ίδρυση ενός Οργανισμού Θεμελιωδών Δικαιωμάτων της Ευρωπαϊκής Ένωσης[10], και κυρίως το άρθρο 5 παράγραφος 1,την πρόταση της Επιτροπής[11],τη γνώμη του Ευρωπαϊκού Κοινοβουλίου[12],Εκτιμώντας τα ακόλουθα:(1) Για να μπορέσει ο Οργανισμός να εκπληρώσει ορθά τα καθήκοντά του, πρέπει να προσδιορισθούν ακριβείς θεματικοί τομείς της δραστηριότητάς του από ένα πολυετές πλαίσιο που να καλύπτει πέντε έτη, όπως ορίζει το άρθρο 5, παράγραφος 2, του κανονισμού (ΕΚ) αριθ. 168/2007.(2) Μεταξύ των θεματικών τομέων δραστηριότητας του Οργανισμού, το συγκεκριμένο πολυετές πλαίσιο πρέπει να περιλαμβάνει την καταπολέμηση του ρατσισμού, της ξενοφοβίας και των συναφών μορφών μισαλλοδοξίας.(3) Το πολυετές πλαίσιο πρέπει να τηρεί τις προτεραιότητες που ορίζονται από την Ένωση, λαμβάνοντας υπόψη τους προσανατολισμούς που απορρέουν από τα ψηφίσματα του Ευρωπαϊκού Κοινοβουλίου και τα συμπεράσματα του Συμβουλίου σχετικά με τα θεμελιώδη δικαιώματα.(4) Το πολυετές πλαίσιο θα πρέπει να λαμβάνει υπόψη τους χρηματοδοτικούς και ανθρώπινους πόρους του Οργανισμού.(5) Το πολυετές πλαίσιο πρέπει να περιλαμβάνει διατάξεις με σκοπό να εξασφαλιστεί η συμπληρωματικότητα με τα καθήκοντα άλλων οργάνων, οργανισμών και φορέων της Κοινότητας και της Ένωσης, καθώς και με το Συμβούλιο της Ευρώπης και άλλους διεθνείς οργανισμούς που δραστηριοποιούνται στον τομέα των θεμελιωδών δικαιωμάτων. Τα κοινοτικά όργανα και οι φορείς που έχουν την πλέον άμεση σχέση με το παρόν πολυετές πλαίσιο είναι το Ευρωπαϊκό Ινστιτούτο για την ισότητα των φύλων, που δημιουργήθηκε με τον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 για την ίδρυση Ευρωπαϊκού Ινστιτούτου για την ισότητα των φύλων[13] και ο ευρωπαίος επόπτης προστασίας δεδομένων που προβλέπεται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών[14]. Οι στόχοι τους πρέπει ως εκ τούτου να λαμβάνονται υπόψη.(6) Η Επιτροπή, κατά την προετοιμασία της πρότασής της, διαβουλεύθηκε με το Διοικητικό Συμβούλιο του Οργανισμού θεμελιωδών δικαιωμάτων κατά τη διάρκεια της συνεδρίασής του στις 12-13 Ιουλίου και έλαβε γραπτές παρατηρήσεις με επιστολή της 25ης Ιουλίου 2007.(7) Σύμφωνα με το άρθρο 5, παράγραφος 3, του κανονισμού, ο Οργανισμός είναι σε θέση να δίνει συνέχεια σε αιτήματα του Ευρωπαϊκού Κοινοβουλίου, του Συμβουλίου ή της Επιτροπής βάσει του άρθρου 4, παράγραφος 1, στοιχεία γ) και δ), και εκτός του πεδίου των θεματικών τομέων που ορίζονται από το παρόν πολυετές πλαίσιο.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Πολυετές πλαίσιο1. Θεσπίζεται πολυετές πλαίσιο του Οργανισμού Θεμελιωδών Δικαιωμάτων της Ευρωπαϊκής Ένωσης (στο εξής «Οργανισμός») για την περίοδο 2007-2012.2. Ο Οργανισμός εκτελεί τα καθήκοντα που ορίζονται στο άρθρο 4, παράγραφος 1, του κανονισμού (ΕΚ) αριθ. 168/2007 εντός των ορίων των θεματικών τομέων που ορίζονται στο άρθρο 2.Άρθρο 2Θεματικοί τομείςΟι θεματικοί τομείς είναι οι ακόλουθοι:α) ο ρατσισμός, η ξενοφοβία και οι συναφείς μορφές μισαλλοδοξίας·β) οι διακρίσεις λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή σεξουαλικού προσανατολισμού ή ιδιότητας μέλους εθνικής μειονότητας·γ) η αποζημίωση των θυμάτων, η πρόληψη του εγκλήματος και συναφή ζητήματα που αφορούν την ασφάλεια των πολιτών·δ) η προστασία των παιδιών, συμπεριλαμβανομένων των δικαιωμάτων του παιδιού·ε) η μετανάστευση και η ένταξη των μεταναστών·στ) το δικαίωμα ασύλου·ζ) οι θεωρήσεις και οι έλεγχοι στα σύνορα·η) η συμμετοχή στη δημοκρατική λειτουργία της Ένωσης·θ) τα ζητήματα δικαιωμάτων του ανθρώπου που συνδέονται με την κοινωνία της πληροφορίας· καιι) η πρόσβαση σε αποτελεσματική και ανεξάρτητη δικαιοσύνηΆρθρο 3Συμπληρωματικότητα και συνεργασία με άλλους οργανισμούς1. Ο Οργανισμός εξασφαλίζει το δέοντα συντονισμό με όλους τους συναφείς φορείς, οργανισμούς και υπηρεσίες της Κοινότητας, τα κράτη μέλη, τους διεθνείς οργανισμούς και την κοινωνία των πολιτών, υπό τις προϋποθέσεις που ορίζονται στα άρθρα 7, 8 και 10 του κανονισμού (ΕΚ) αριθ. 168/2007, με σκοπό την εφαρμογή του παρόντος πλαισίου.2. Ειδικότερα, ο Οργανισμός συντονίζει τις δραστηριότητές του με τις δραστηριότητες του Συμβουλίου της Ευρώπης, υπό τις προϋποθέσεις που ορίζονται στο άρθρο 9 του κανονισμού (ΕΚ) αριθ. 168/2007 και στη συμφωνία που αναφέρεται στο συγκεκριμένο άρθρο.3. Ο Οργανισμός εξετάζει τα ζητήματα που συνδέονται με τις διακρίσεις λόγω φύλου αποκλειστικά στο πλαίσιο και στο μέτρο των εργασιών του που αφορούν τα γενικά ζητήματα διακρίσεων που αναφέρονται στο άρθρο 2, στοιχείο β), λαμβάνοντας υπόψη το γεγονός ότι οι γενικοί στόχοι του Ευρωπαϊκού Ινστιτούτου για την ισότητα των φύλων που δημιουργήθηκε με τον κανονισμό (ΕΚ) αριθ. 1922/2006 είναι η συμβολή και η ενίσχυση της προώθησης της ισότητας των φύλων, ενσωματώνοντας, μεταξύ άλλων, τη διάσταση της ισότητας των φύλων σε όλες τις κοινοτικές πολιτικές και τις συνακόλουθες εθνικές πολιτικές, καθώς και η καταπολέμηση των διακρίσεων λόγω φύλου, και η προώθηση της συνειδητοποίησης του θέματος της ισότητας των φύλων από τον πολίτη της ΕΕ, με την παροχή τεχνικής βοηθείας στα κοινοτικά όργανα, ιδίως στην Επιτροπή, και στις αρχές των κρατών μελών.4. Ο Οργανισμός εκπληρώνει τα καθήκοντά του, όσον αφορά τα ζητήματα ανθρωπίνων δικαιωμάτων που συνδέονται με την κοινωνία της πληροφορίας, υπό την επιφύλαξη των αρμοδιοτήτων του ευρωπαίου επόπτη προστασίας δεδομένων να εξασφαλίζει ότι τα όργανα και οι οργανισμοί της Κοινότητας σέβονται τα θεμελιώδη δικαιώματα και τις ελευθερίες των φυσικών προσώπων, ιδίως την ιδιωτική τους ζωή, σύμφωνα με τα καθήκοντα και τις αρμοδιότητές του που ορίζονται στα άρθρα 46 και 47 του κανονισμού (ΕΚ) αριθ. 45/2001.Βρυξέλλες,Για το ΣυμβούλιοΟ Πρόεδρος [1] ΕΕ L 53 της 22.2.2007, σ.1.[2] Ο Οργανισμός βασίζεται στο προηγούμενο Ευρωπαϊκό παρατηρητήριο των φαινομένων ρατσισμού και ξενοφοβίας (EUMC), το οποίο ιδρύθηκε με τον κανονισμό (EΚ) αριθ. 1035/97 του Συμβουλίου της 2ας Ιουνίου 1997 (ΕΕ L 151 της 10.6.1997, σ.1.), ο οποίος τροποποιήθηκε από τον κανονισμό (EΚ) αριθ. 1652/2003, ΕΕ L 245 της 29.9.2003, σ. 33).[3] Ψηφίσματα της 17.1.2006, 18.1.2006, 2.2.2006, 16.2.2006, 15.3.2006, 1.6.2006, 14.6.2006, 15.6.2006, 6.7.2006, 6.9.2006, 28.6.2006, 26.10.2006, 15.11.2006, 16.11.2006, 30.11.2006, 26.5.2005, 18.1.2007, 1.2.2007, 13.3.2007 και 26.4.2007.[4] Ευρωπαϊκά Συμβούλια των Βρυξελλών στις 22-23.3.2005, 16-17.6.2005, 15-16.12.2006, 23-24.3.2006, 15-16.6.2006 και 14-15.12.2006.[5] ΕΕ C 139 της 14.6.2006, σ. 1.[6] SEC(2007)500 τελικό της 2ας Μαΐου 2007.[7] ΕΕ L 403 της 30.12.2006, σ. 9.[8] ΕΕ L 8 της 12.1.2001, σ. 1.[9] Βλ. την έκθεση SEC(2005)849, της 30.6.2005.[10] ΕΕ L 53 της 22.2.2007, σ. 1.[11] ΕΕ C , , σ. .[12] ΕΕ C , , σ. .[13] ΕΕ L 403 της 30.12.2006, σ. 9.[14] ΕΕ L 8 της 12.1.2001, σ. 1.


Avis juridique important

|

52002PC0525(02)

Πρόταση απόφασης του Συμβουλίου που παρατείνει τη διάρκεια εφαρμογής της απόφασης 2000/185/ΕΚ με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28, παράγραφος 6, της οδηγίας 77/388/ΕΟΚ  /* COM/2002/0525 τελικό Τόμος ΙΙ */

Επίσημη Εφημερίδα αριθ. 020 E της 28/01/2003 σ. 0214 - 0215

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που παρατείνει τη διάρκεια εφαρμογής της απόφασης 2000/185/ΕΚ με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28, παράγραφος 6, της οδηγίας 77/388/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΘέτοντας σε εφαρμογή τις συστάσεις του Ευρωπαϊκού Συμβουλίου της 11ης και 12ης Δεκεμβρίου 1998, ιδιαίτερα την "Στρατηγική της Βιέννης για την Ευρώπη", το Συμβούλιο ενέκρινε, στις 22 Οκτωβρίου 1999, την οδηγία 1999/85/ΕΚ [1]. Η εν λόγω οδηγία τροποποιεί την οδηγία 77/388/ΕΟΚ [2] (έκτη οδηγία για τον ΦΠA) όσον αφορά τη δυνατότητα δοκιμαστικής εφαρμογής μειωμένου συντελεστή ΦΠΑ στις υπηρεσίες υψηλής έντασης εργατικού δυναμικού. Έχει ως στόχο να επιτρέψει στα κράτη μέλη που το επιθυμούν να δοκιμάσουν τα αποτελέσματα μιας ελάφρυνσης του ΦΠΑ που στοχεύει σ'αυτές τις υπηρεσίες όσον αφορά τη δημιουργία θέσεων απασχόλησης και τον περιορισμό της παραοικονομίας.[1]  ΕΕ L 277 της 28/10/1999, σ. 34.[2]  ΕΕ L 145 της 13.06.1977, σ. 1 - Οδηγία που τροποποιήθηκε τελευταία με την οδηγία 2002/38/ΕΚ - ΕΕ L 128 της 15.05.2002, σ. 41.Σύμφωνα με τις διατάξεις του άρθρου 28, παράγραφος 6 της έκτης οδηγίας για τον ΦΠΑ όπως τροποποιήθηκαν με την οδηγία 1999/85/ΕΚ, κάθε κράτος μέλος που θέλησε να εισαγάγει αυτό το μέτρο έπρεπε να ενημερώσει σχετικά την Επιτροπή πριν από την 1η Νοεμβρίου 1999. Εννέα κράτη μέλη υπέβαλαν αίτηση που ανταποκρινόταν στις απαιτήσεις αυτών των διατάξεων. Οι εν λόγω αιτήσεις αποτέλεσαν το αντικείμενο της απόφασης 2000/185/ΕΚ του Συμβουλίου της 28ης Φεβρουαρίου 2000 [3].[3]  ΕΕ L 59 της 04.03.2000, σ. 10.Με βάση τις εκθέσεις αξιολόγησης που θα συνταχθούν, πριν από την 1η Οκτωβρίου 2002, από τα κράτη μέλη που έθεσαν σε εφαρμογή αυτούς τους μειωμένους συντελεστές ΦΠΑ, η Επιτροπή πρέπει να υποβάλει, πριν από την 31η Δεκεμβρίου 2002, στο Ευρωπαϊκό Κοινοβούλιο και στο Συμβούλιο έκθεση συνολικής αξιολόγησης, ενδεχομένως συνοδευόμενη από πρόταση που θα επιτρέψει να αποφασιστεί οριστικά ο συντελεστής ΦΠΑ που θα εφαρμόζεται στις υπηρεσίες υψηλής έντασης εργατικού δυναμικού.Αυτή η χρήση θα εγγραφεί στην ορθολογική οργάνωση των κανόνων και εξαιρέσεων που εφαρμόζονται στους μειωμένους συντελεστές ΦΠΑ που αναγγέλλονται με την ανακοίνωση της Επιτροπής για τη στρατηγική που αποβλέπει στη βελτίωση της λειτουργίας τους συστήματος ΦΠΑ στο πλαίσιο της εσωτερικής αγοράς [4] η οποία προβλέπει ιδίως έναν προβληματισμό σχετικά με το θέμα της χρησιμοποίησης των μειωμένων συντελεστών ΦΠΑ στην επιδίωξη των διαφόρων κοινοτικών πολιτικών και, ιδίως, στην προώθηση της απασχόλησης.[4]  COM(2000) 348 τελικό της 07.06.2000.Λαμβανομένων υπόψη των αναγκαίων προθεσμιών για να γίνει μια συνολική και εμπεριστατωμένη αξιολόγηση των εθνικών εκθέσεων, η Επιτροπή υποβάλλει πρόταση τροποποίησης του άρθρου 28, παράγραφος 6 της έκτης οδηγίας για τον ΦΠΑ για να παρατείνει κατά ένα έτος την περίοδο εφαρμογής των μειωμένων συντελεστών ΦΠΑ στις υπηρεσίες υψηλής έντασης εργατικού δυναμικού.Κατά συνέπεια, η απόφαση 2000/185/ΕΚ του Συμβουλίου της 28ης Φεβρουαρίου 2000 με την οποία επιτρέπεται στα εννέα κράτη μέλη να εφαρμόζουν μειωμένο συντελεστή ΦΠΑ στις υπηρεσίες υψηλής έντασης εργατικού δυναμικού πρέπει επίσης να τροποποιηθεί προς αυτήν την κατεύθυνση, για να επιτρέψει στα εν λόγω κράτη μέλη να συνεχίσουν να εφαρμόζουν αυτόν τον χαμηλό συντελεστή επί ένα έτος επιπλέον, με τις ίδιες προϋποθέσεις, χωρίς να τροποποιήσουν ούτε να διευρύνουν το πεδίο εφαρμογής της δοκιμής.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που παρατείνει τη διάρκεια εφαρμογής της απόφασης 2000/185/ΕΚ με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28, παράγραφος 6, της οδηγίας 77/388/ΕΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/388/ΕΟΚ του Συμβουλίου, της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση [5], και ιδίως το άρθρο 28, παράγραφος 6,[5]  ΕΕ L 145 της 13.06.1977, σ. 1. Οδηγία που τροποποιήθηκε τελευταία με την οδηγία [....] .την πρόταση της Επιτροπής [6],[6]  ΕΕ C της , σ. .Εκτιμώντας τα εξής:(1) Δυνάμει της απόφασης 2000/185/ΕΚ του Συμβούλιο [7], το Βέλγιο, η Ελλάδα, η Ισπανία, η Γαλλία, η Ιταλία, το Λουξεμβούργο, οι Κάτω Χώρες, η Πορτογαλία και το Ηνωμένο Βασίλειο μπορούν να εφαρμόσουν έως τις 31 Δεκεμβρίου 2002 μειωμένο συντελεστές ΦΠΑ στις υπηρεσίες υψηλής έντασης εργατικού δυναμικού για τις οποίες είχαν υποβάλει αίτηση.[7]  ΕΕ L 59 της 04.03.2000, σ. 10.(2) Με βάση τις εκθέσεις που θα συντάξουν, πριν από την 1η Οκτωβρίου 2002, τα κράτη μέλη που έχουν θέση σε εφαρμογή αυτούς τους μειωμένους συντελεστές ΦΠΑ, η Επιτροπή πρέπει να υποβάλει, πριν από την 31η Δεκεμβρίου 2002, στο Ευρωπαϊκό Κοινοβούλιο και στο Συμβούλιο έκθεση συνολικής αξιολόγησης, ενδεχομένως συνοδευόμενη από πρόταση που θα επιτρέπει να αποφασιστεί οριστικά ο συντελεστής που θα εφαρμόζεται στις υπηρεσίες υψηλής έντασης εργατικού δυναμικού.(3) Δεδομένου ότι μέχρι σήμερα, δεν έχει διαβιβαστεί ακόμη κανένα στοιχείο αξιολόγησης από τα κράτη μέλη στην Επιτροπή και λαμβανομένων υπόψη των προθεσμιών που είναι αναγκαίες για να γίνει μια συνολική και εμπεριστατωμένη αξιολόγηση των εθνικών εκθέσεων, παρατάθηκε η ανώτατη περίοδος εφαρμογής που προβλέπεται για το εν λόγω μέτρο από την οδηγία 77/388/ΕΟΚ.(4) Είναι σκόπιμο να παραταθεί επίσης η διάρκεια εφαρμογής της απόφασης 2000/185/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο πρώτοΗ απόφαση 2000/185/ΕΚ τροποποιείται ως εξής :1) Στο πρώτο άρθρο, πρώτο εδάφιο, οι όροι « τρία έτη από την 1η Ιανουαρίου 2000 έως την 31η Δεκεμβρίου 2002 » αντικαθίστανται από τους όρους « τέσσερα έτη από την 1η Ιανουαρίου 2000 έως την 31η Δεκεμβρίου 2003 ».2) Στο άρθρο 3, δεύτερο εδάφιο, η ημερομηνία « 31 Δεκεμβρίου 2002 » αντικαθίσταται από την ημερομηνία « 31 Δεκεμβρίου 2003 ».Άρθρο 2Η παρούσα απόφαση απευθύνεται στο Βασίλειο του Βελγίου, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Μέγα Δουκάτο του Λουξεμβούργου, στο Βασίλειο των Κάτω Χωρών, στην Πορτογαλική Δημοκρατία, στο Ηνωμένο Βασίλειο της Μεγάλης Βρετανίας και Βόρειας Ιρλανδίας.Βρυξέλλες,Για το ΣυμβούλιοΟ Πρόεδρος


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.5.2016
            COM(2016) 286 final
            2016/0150(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συγκρότηση ειδικής επιτροπής για τη γεωργία και την αλιεία

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Αιτιολόγηση και στόχοι της πρότασης

               Η συνημμένη πρόταση απόφασης του Συμβουλίου αποτελεί τη νομική πράξη για τη συγκρότηση ειδικής επιτροπής γεωργίας και αλιείας στη συμφωνία οικονομικής εταιρικής σχέσης (ΣΟΕΣ), που υπoγράφηκε στις 15 Οκτωβρίου 2008 μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου. Η Συμφωνία εφαρμόζεται προσωρινώς από τις 29 Δεκεμβρίου 2008.

               Η γεωργία και η αλιεία αποτελούν σημαντικό τομέα της συμφωνίας και, σύμφωνα με το άρθρο 230 παράγραφος 4 της ΣΟΕΣ CARIFORUM-ΕΕ, μπορούν να συγκροτούνται ειδικές επιτροπές για την αποτελεσματικότερη αντιμετώπιση θεμάτων που σχετίζονται με την εφαρμογή της εν λόγω συμφωνίας. Αυτή η ειδική επιτροπή γεωργίας και αλιείας θα απαρτίζεται από αντιπροσώπους της Ευρωπαϊκής Επιτροπής, αφενός, και των εκπροσώπων της Διεύθυνσης του CARIFORUM και των υπογραφόντων κρατών CARIFORUM, αφετέρου.

               Η ειδική επιτροπή θα πρέπει να συγκροτηθεί με απόφαση της επιτροπής εμπορίου και ανάπτυξης CARIFORUM-ΕΕ (η οποία αποτελείται από εκπροσώπους των μερών σε επίπεδο ανώτερων υπαλλήλων). Στο πλαίσιο αυτό, η προτεινόμενη απόφαση του Συμβουλίου περιλαμβάνει ως παράρτημα το σχέδιο απόφασης που συμφωνήθηκε από τα μέρη κατά την πέμπτη ετήσια συνεδρίαση της επιτροπής εμπορίου και ανάπτυξης CARIFORUM-ΕΕ που πραγματοποιήθηκε στη Γουιάνα στις 14 Ιουλίου 2015.

               Συνεκτικότητα με ισχύουσες διατάξεις στον τομέα πολιτικής

               Η ΣΟΕΣ CARIFORUM-ΕΕ περιλαμβάνει ειδικό κεφάλαιο αφιερωμένο σε θέματα γεωργίας και αλιείας.

               Συνεκτικότητα με άλλες πολιτικές της Ένωσης

               Η συγκρότηση αυτής της ειδικής επιτροπής γεωργίας και αλιείας αποτελεί λογική συνέπεια μετά τα συμπεράσματα των δύο τελευταίων ετήσιων συνεδριάσεων της επιτροπής εμπορίου και ανάπτυξης CARIFORUM-ΕΕ που πραγματοποιήθηκαν στις Βρυξέλλες το 2014 και στη Γουιάνα το 2015.

               2.
                     ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               Νομική βάση

               Η νομική βάση για την παρούσα απόφαση του Συμβουλίου είναι η Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9.

               Επικουρικότητα (για μη αποκλειστική αρμοδιότητα)

               Η κοινή εμπορική πολιτική, σύμφωνα με το άρθρο 3 της ΣΛΕΕ, ορίζεται ως αποκλειστική αρμοδιότητα της Ένωσης.

               Αναλογικότητα

               Η παρούσα πρόταση είναι αναγκαία για να συσταθεί οποιαδήποτε ειδική επιτροπή, σύμφωνα με το άρθρο 230 παράγραφος 4 της ΣΟΕΣ CARIFORUM-ΕΕ και με τον εσωτερικό κανονισμό της επιτροπής εμπορίου και ανάπτυξης CARIFORUM-ΕΕ.

               Επιλογή της πράξης

               Η παρούσα πρόταση συνάδει με το άρθρο 218 παράγραφος 5 της ΣΛΕΕ, το οποίο προβλέπει την έκδοση αποφάσεων του Συμβουλίου σχετικά με διεθνείς συμφωνίες. Δεν υπάρχει άλλη νομική πράξη που να μπορεί να χρησιμοποιηθεί για την επίτευξη του στόχου που επιδιώκεται με την παρούσα πρόταση.

               3.
                     ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΗΣ ΕΚΤΙΜΗΣΗΣ ΕΠΙΠΤΩΣΕΩΝ

               Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

                  Άνευ αντικειμένου.

               Διαβουλεύσεις με τα ενδιαφερόμενα μέρη

               Άνευ αντικειμένου.

               Συλλογή και χρήση εμπειρογνωμοσύνης

                  Άνευ αντικειμένου.

               Εκτίμηση επιπτώσεων

                  Άνευ αντικειμένου.

               Καταλληλότητα του κανονιστικού πλαισίου και απλούστευση

                  Η ειδική επιτροπή γεωργίας και αλιείας δεν υπόκειται σε διαδικασίες του προγράμματος REFIT· δεν συνεπάγεται κόστος για την Ένωση· και δεν εγείρει κανένα ζήτημα όσον αφορά το ψηφιακό περιβάλλον.

               Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων στην Ένωση.

               4.
                     ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η σύσταση αυτής της ειδικής επιτροπής γεωργίας και αλιείας δεν έχει δημοσιονομικές επιπτώσεις.

               5.
                     ΛΟΙΠΑ ΣΤΟΙΧΕΙΑ

               Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων

                  Η ειδική επιτροπή γεωργίας και αλιείας θα απαρτίζεται από αντιπροσώπους της Ευρωπαϊκής Επιτροπής, αφενός, και των εκπροσώπων της Διεύθυνσης CARIFORUM και των υπογραφόντων κρατών CARIFORUM, αφετέρου.

               Επεξηγηματικά έγγραφα (για οδηγίες)

                  Άνευ αντικειμένου.

               Αναλυτική επεξήγηση των επιμέρους διατάξεων της πρότασης

                  Η ειδική επιτροπή γεωργίας και αλιείας θα επανεξετάσει όλες τις πτυχές του κεφαλαίου 5 («Γεωργία και Αλιεία») του τίτλου I μέρος II της ΣΟΕΣ CARIFORUM-ΕΕ, καθώς και κάθε άλλη πτυχή της συμφωνίας σχετική με τη γεωργία και την αλιεία.

               2016/0150 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συγκρότηση ειδικής επιτροπής για τη γεωργία και την αλιεία

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               1.Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου
                  1
               , («συμφωνία») υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.

               2.Σύμφωνα με το άρθρο 230 παράγραφος 4 της συμφωνίας, η επιτροπή εμπορίου και ανάπτυξης CARIFORUM-ΕΕ μπορεί να συγκροτεί και να εποπτεύει ειδικές επιτροπές για την εξέταση θεμάτων της αρμοδιότητάς της.

               3.Για την επίτευξη των στόχων που προβλέπονται στο άρθρο 37 της συμφωνίας, θα πρέπει να συγκροτηθεί ειδική επιτροπή γεωργίας και αλιείας η οποία θα εξετάζει αποτελεσματικότερα θέματα που εμπίπτουν σ’ αυτούς τους τομείς, όπως συμφωνήθηκε σε προηγούμενες συνεδριάσεις της επιτροπής εμπορίου και ανάπτυξης CARIFORUM-ΕΕ.

               4.Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ όσον αφορά τη σύσταση ειδικής επιτροπής για τη γεωργία και την αλιεία.

               5.Η θέση της Ένωσης στην επιτροπή εμπορίου και ανάπτυξης CARIFORUM-ΕΕ θα πρέπει, επομένως, να βασίζεται στο συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη σύσταση ειδικής επιτροπής για τη γεωργία και την αλιεία βασίζεται στο σχέδιο απόφασης της επιτροπής εμπορίου και ανάπτυξης CARIFORUM-ΕΕ που επισυνάπτεται στην παρούσα απόφαση.

               Οι εκπρόσωποι της Ένωσης στην επιτροπή εμπορίου και ανάπτυξης CARIFORUM-ΕΕ μπορούν να συμφωνήσουν αλλαγές ήσσονος σημασίας στα σχέδια αποφάσεων χωρίς περαιτέρω απόφαση του Συμβουλίου.

               Άρθρο 2

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 289 της 30.10.2008, σ. 3.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 26.5.2016
            COM(2016) 286 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής εμπορίου και ανάπτυξης CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συγκρότηση ειδικής επιτροπής για τη γεωργία και την αλιεία

               ΣΧΕΔΙΟ

               ΑΠΟΦΑΣΗ ΑΡΙΘ. .../2016 ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΝΑΠΤΥΞΗΣ CARIFORUM-ΕΕ

               που ιδρύθηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά τη συγκρότηση ειδικής επιτροπής για τη γεωργία και την αλιεία

               Η ΕΠΙΤΡΟΠΗ ΕΜΠΟΡΙΟΥ ΚΑΙ ΑΝΑΠΤΥΞΗΣ CARIFORUM-ΕΕ,

               Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, (η «Συμφωνία»), και ιδίως το άρθρο 230 παράγραφος 4 στοιχείο α) της Συμφωνίας,

               Έχοντας υπόψη τον εσωτερικό κανονισμό της επιτροπής εμπορίου και ανάπτυξης CARIFORUM-ΕΕ, που ιδρύθηκε από το κοινό συμβούλιο CARIFORUM-ΕΕ στις 17 Μαΐου 2010 με την απόφαση αριθ. 1/2010, και ιδίως το άρθρο 11 του εσωτερικού κανονισμού,

               Εκτιμώντας τα ακόλουθα:

               Είναι σκόπιμο να συγκροτηθεί ειδική επιτροπή για τη γεωργία και την αλιεία προκειμένου να επιτευχθούν οι στόχοι των διατάξεων της συμφωνίας για τη γεωργία και την αλιεία,

               ΑΠΟΦΑΣΙΖΕΙ:

               Άρθρο 1

               1.Συγκροτείται ειδική επιτροπή CARIFORUM-ΕΕ για τη γεωργία και την αλιεία, με σκοπό να ασκεί τα καθήκοντα που ορίζονται στο άρθρο 2.

               2.Η ειδική επιτροπή CARIFORUM-ΕΕ για τη γεωργία και την αλιεία αποτελεί επίσης φόρουμ στο οποίο τα μέρη ανταλλάσσουν εμπειρίες, πληροφορίες και βέλτιστες πρακτικές και προβαίνουν σε διαβουλεύσεις σχετικά με όλα τα ζητήματα που συνδέονται με τους στόχους που καθορίζονται στο μέρος II τίτλος I κεφάλαιο 5 της Συμφωνίας και σχετικά με το εμπόριο μεταξύ των μερών.

               Άρθρο 2

               Η ειδική επιτροπή για τη γεωργία και την αλιεία:

               α)εξετάζει, γενικά, όλες τις πτυχές του κεφαλαίου 5 - γεωργία και αλιεία - μέρος ΙΙ τίτλος Ι της Συμφωνίας·

               β)εξετάζει, γενικά, όλες τις άλλες πτυχές της Συμφωνίας που αφορούν τη γεωργία και την αλιεία, περιλαμβανομένων των ακόλουθων τομέων του μέρους II τίτλος I - εμπόριο αγαθών:

               i)κεφάλαιο 1 - όλα τα θέματα που σχετίζονται με το εμπόριο γεωργικών και αλιευτικών προϊόντων, συμπεριλαμβανομένων των δασμών·

               ii)κεφάλαιο 3 - άρθρο 28 - επιδοτήσεις εξαγωγών γεωργικών προϊόντων·

               iii)κεφάλαιο 6 - τεχνικά εμπόδια στο εμπόριο, όσον αφορά τα γεωργικά και αλιευτικά προϊόντα· και

               iv)κεφάλαιο 7 - υγειονομικά και φυτοϋγειονομικά μέτρα, όσον αφορά τα γεωργικά και αλιευτικά προϊόντα·

               γ)εξετάζει, γενικά, όλες τις πτυχές του τίτλου IV, κεφάλαιο 2 - καινοτομία και διανοητική ιδιοκτησία, σε ό,τι αφορά τα προϊόντα γεωργίας και αλιείας, συμπεριλαμβανομένων του άρθρου 145 - γεωγραφικές ενδείξεις και του άρθρου 149 - φυτικές ποικιλίες·

               δ)προβαίνει σε διάλογο για θέματα σχετικά με τη γεωργία και την αλιεία, μεταξύ άλλων, στους ακόλουθους τομείς:

               i)γεωργική παραγωγή, κατανάλωση και εμπόριο και αντίστοιχες εξελίξεις της αγοράς για τα γεωργικά και αλιευτικά προϊόντα·

               ii)προώθηση των επενδύσεων και της μεταφοράς γνώσης στους τομείς γεωργίας, τροφίμων και αλιείας του CARIFORUM, συμπεριλαμβανομένων των δραστηριοτήτων μικρής κλίμακας·

               iii)πολιτική, νομοθετικές και κανονιστικές ρυθμίσεις στον τομέα της γεωργίας, της ανάπτυξης της υπαίθρου και της αλιείας·

               iv)αλλαγές πολιτικής και θεσμικές αλλαγές που απαιτούνται για την υποστήριξη της αναμόρφωσης των τομέων της γεωργίας και της αλιείας, καθώς και χάραξη και εφαρμογή περιφερειακών πολιτικών για τη γεωργία, τα τρόφιμα, την αγροτική ανάπτυξη και την αλιεία στο πλαίσιο της επιδίωξης της περιφερειακής ολοκλήρωσης·

               v)νέες τεχνολογίες, έρευνα και καινοτομία, καθώς και πολιτικές και μέτρα που συνδέονται με την ποιότητα· και

               vi)εξελίξεις της εμπορικής πολιτικής που αφορούν εμπορεύματα και παραδοσιακά γεωργικά προϊόντα, στα οποία συγκαταλέγονται οι μπανάνες, το ρούμι, το ρύζι και η ζάχαρη·

               ε)επικουρεί την επιτροπή εμπορίου και ανάπτυξης CARIFORUM-ΕΕ κατά την άσκηση των ακόλουθων καθηκόντων:

               i)εποπτεία και αρμοδιότητα για την ενσωμάτωση και την ορθή εφαρμογή των διατάξεων γεωργίας και αλιείας της Συμφωνίας και ανάλυση και διατύπωση συστάσεων σχετικά με τις προτεραιότητες συνεργασίας από αυτή την άποψη·

               ii)εποπτεία της περαιτέρω επεξεργασίας των διατάξεων γεωργίας και αλιείας της Συμφωνίας και αξιολόγηση των αποτελεσμάτων που προκύπτουν από την εφαρμογή της·

               iii)λήψη μέτρων για την αποφυγή και τη διευθέτηση διαφορών που ενδέχεται να προκύψουν σχετικά με την ερμηνεία ή την εφαρμογή των διατάξεων γεωργίας και αλιείας της Συμφωνίας, σύμφωνα με τις διατάξεις του μέρους III·

               iv)ανάλυση και λήψη μέτρων που μπορούν να διευκολύνουν τις εμπορικές συναλλαγές, τις επενδύσεις και τις επιχειρηματικές ευκαιρίες στους τομείς της γεωργίας και της αλιείας μεταξύ των μερών· και

               v)συζήτηση θεμάτων που αφορούν τις διατάξεις γεωργίας και αλιείας της Συμφωνίας και κάθε θέμα που ενδέχεται να επηρεάσει την επίτευξη των στόχων της·

               στ)απευθύνει συστάσεις στην επιτροπή εμπορίου και ανάπτυξης CARIFORUM-ΕΕ με σκοπό την ενίσχυση της ενσωμάτωσης και της εφαρμογής των διατάξεων γεωργίας και αλιείας της Συμφωνίας.

               Άρθρο 3

               Η ειδική επιτροπή για τη γεωργία και την αλιεία αποτελείται από εκπροσώπους της Ευρωπαϊκής Επιτροπής, αφενός, και από εκπροσώπους της Διεύθυνσης του CARIFORUM και των υπογραφόντων κρατών CARIFORUM, αφετέρου.

               Άρθρο 4

               Η παρούσα απόφαση αρχίζει να ισχύει στις […]

               [Τόπος], [ημερομηνία] 2016.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.9.2016
            COM(2016) 621 final
            2016/0301(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ όσον αφορά την απόφαση για την έγκριση παραρτήματος σχετικά με τη διαχείριση της εναέριας κυκλοφορίας στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               1.1.Στόχοι του παραρτήματος για την διαχείριση εναέριας κυκλοφορίας (Air Traffic Management/ATM) στο μνημόνιο συνεργασίας

               Ο Διεθνής Οργανισμός Πολιτικής Αεροπορίας (ΔΟΠΑ) είναι ειδικευμένος οργανισμός των Ηνωμένων Εθνών ο οποίος αποτελεί το παγκόσμιο φόρουμ για την πολιτική αεροπορία. Σκοπός των εργασιών του ΔΟΠΑ είναι η επίτευξη ασφαλούς και βιώσιμης ανάπτυξης της πολιτικής αεροπορίας μέσω της συνεργασίας των κρατών μελών του, που είναι πλέον 191. Η νομική βάση του ΔΟΠΑ είναι η Σύμβαση του Σικάγου περί Διεθνούς Πολιτικής Αεροπορίας, του 1944.

               Η Ευρωπαϊκή Ένωση συνεργάζεται στενά με τον ΔΟΠΑ, πρώτον, επειδή οι περισσότερες πτυχές της Σύμβασης του Σικάγου εμπίπτουν στην αρμοδιότητα της Ένωσης· ο ΔΟΠΑ χαράζει πολιτικές στους τομείς της ασφάλειας πτήσεων, της αεροπορικής προστασίας από έκνομες ενέργειες, του περιβάλλοντος και της διαχείρισης της εναέριας κυκλοφορίας (ATM). Δεύτερον, τα πρότυπα και οι απαιτήσεις του ΔΟΠΑ αποτελούν τη βάση ορισμένων νομοθετημάτων της ΕΕ. Επιπλέον, διεθνή πρότυπα, π.χ. για την αεροπορική προστασία από έκνομες ενέργειες, μεταφέρονται στη νομοθεσία της ΕΕ. Συνεπώς, έχει σημασία για την ΕΕ να συμμετέχει στις εργασίες και στη χάραξη πολιτικής του ΔΟΠΑ, ώστε να συμβάλλει στη διαμόρφωση ορθών πολιτικών στον τομέα των αερομεταφορών σε παγκόσμιο επίπεδο. Εξάλλου, διακυβεύεται η ανταγωνιστικότητα του κλάδου της ευρωπαϊκής πολιτικής αεροπορίας. Άλλοι παράγοντες της διεθνούς σκηνής συμμετέχουν ενεργά στις δραστηριότητες του ΔΟΠΑ για παρόμοιους λόγους.

               Η ΕΕ και ο ΔΟΠΑ έχουν συνάψει μνημόνιο συνεργασίας (MΣ) το οποίο εξασφαλίζει πλαίσιο ενισχυμένης συνεργασίας
                  1
               . Η ATM χαρακτηρίζεται στο ΜΣ ως ένας από τους τομείς συνεργασίας που πρέπει να ρυθμιστεί λεπτομερέστερα σε ειδικό παράρτημα. Σκοπός του παραρτήματος είναι να συμβάλει σε παγκόσμιο επίπεδο στη μεγαλύτερη εναρμόνιση των προτύπων, στη διαλειτουργικότητα των νέων τεχνολογιών και συστημάτων και στον στενότερο συντονισμό των δραστηριοτήτων ΑΤΜ. Για τον σκοπό αυτό, στο παράρτημα καθορίζονται πεδία συνεργασίας με τη μορφή, μεταξύ άλλων, της τακτικής ανταλλαγής δεδομένων/πληροφοριών σχετικών με την ATM, της πιθανής ανταλλαγής τεχνικών εμπειρογνωμόνων ΑΤΜ και της συνεργασίας για την περαιτέρω ανάπτυξη και εφαρμογή του Παγκόσμιου Σχεδίου Αεροναυτιλίας του ΔΟΠΑ (GANP).

               Καθώς έχουν ήδη εκπονηθεί παραρτήματα για την ασφάλεια πτήσεων και για την αεροπορική προστασία από έκνομες ενέργειες, το παράρτημα για τη διαχείριση της εναέριας κυκλοφορίας είναι το τρίτο παράρτημα του ΜΣ. Η έγκρισή του παραρτήματος δεν θίγει τα δικαιώματα και τις υποχρεώσεις των κρατών μελών της ΕΕ στο πλαίσιο της σύμβασης του Σικάγου ή τις σχέσεις τους με τον ΔΟΠΑ που απορρέουν από την προσχώρηση στον εν λόγω οργανισμό.

               1.2.Διαδικαστικά θέματα

               Στις 17 Δεκεμβρίου 2009, το Συμβούλιο εξουσιοδότησε την Επιτροπή να διαπραγματευθεί το ΜΣ. Το ΜΣ τέθηκε σε ισχύ στις 29 Μαρτίου 2012, αφού τα συμβαλλόμενα μέρη κοινοποίησαν ότι είχαν ολοκληρώσει τις αναγκαίες εσωτερικές διαδικασίες (υπογραφή
                  2
                και σύναψη
                  3
                από την ΕΕ).

               Στο άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) ορίζεται ότι το Συμβούλιο, βάσει πρότασης της Επιτροπής, εκδίδει απόφαση για τον καθορισμό των θέσεων που πρέπει να ληφθούν, εξ ονόματος της Ένωσης, σε όργανο που συνιστάται από συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα.

               Το άρθρο 3 της απόφασης 2012/243/EΕ του Συμβουλίου για τη σύναψη μνημονίου συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας
                  4
                ορίζει ότι το Συμβούλιο καθορίζει τη θέση που λαμβάνει η Ένωση στο πλαίσιο της μεικτής επιτροπής που συστήνεται βάσει του σημείου 7.1 του μνημονίου συνεργασίας όσον αφορά την έγκριση νέων παραρτημάτων του μνημονίου και τροποποιήσεών του, όπως αναφέρεται στο σημείο 7.3 στοιχείο γ) του μνημονίου.

               Συνεπώς, απαιτείται απόφαση του Συμβουλίου για τη θέση που θα λάβει η ΕΕ στην μεικτή επιτροπή όσον αφορά την απόφαση έκδοσης παραρτήματος για τη διαχείριση της εναέριας κυκλοφορίας.

               1.3.Συνοχή με άλλες πολιτικές και στόχους της Ένωσης

               Το παράρτημα σχετικά με τη διαχείριση της εναέριας κυκλοφορίας θα εξυπηρετεί τους θεμελιώδεις στόχους του Ενιαίου Ευρωπαϊκού Ουρανού, καθώς και των εξωτερικών πολιτικών της ΕΕ στον τομέα των αερομεταφορών, μέσω της επισημοποίησης της συνεργασίας με τον ΔΟΠΑ στον εν λόγω τομέα.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Στην τρίτη συνεδρίαση της μεικτής επιτροπής ΕΕ/ΔΟΠΑ για το ΜΣ (Μόντρεαλ, 2 Φεβρουαρίου 2015), τα συμβαλλόμενα μέρη συμφώνησαν να προχωρήσουν στην έγκριση παραρτήματος του ΜΣ για την ATM και να αρχίσουν διάλογο μεταξύ των οικείων υπηρεσιών τους ώστε να συμφωνήσουν σε κείμενο, ει δυνατόν πριν από το τέλος του 2015.

               Τα κράτη μέλη ενημερώθηκαν σχετικά με τα αποτελέσματα της συνεδρίασης με την Επιτροπή Ενιαίου Ουρανού και η Επιτροπή (ΓΔ MOVE) εκπόνησε σχέδιο παραρτήματος που επανεξετάστηκε από τον Ευρωπαϊκό Οργανισμό Ασφάλειας της Αεροπορίας (EASA) και από την κοινή επιχείρηση για το ερευνητικό πρόγραμμα διαχείρισης της εναέριας κυκλοφορίας στο πλαίσιο του Ενιαίου Ευρωπαϊκού Ουρανού (SJU), και, στη συνέχεια, συζητήθηκε και συμφωνήθηκε με το Γραφείο Αεροναυτιλίας του ΔΟΠΑ.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               3.1.Σύνοψη της προτεινόμενης δράσης

               Με το παράρτημα για τη διαχείριση της εναέριας κυκλοφορίας θα ενισχυθεί η συνεργασία με τον ΔΟΠΑ, με σκοπό τη δημιουργία φόρουμ συζήτησης σχετικά με την ΑΤΜ, την ανταλλαγή δεδομένων/πληροφοριών σχετικών με την ATM, την προώθηση δράσεων για την ATM και περιφερειακής συνεργασίας, καθώς και τη δυνατότητα απόσπασης εμπειρογνωμόνων.

               3.2.Νομική βάση

               Άρθρο 100 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.

               3.3.Αρχή της επικουρικότητας

               Το παράρτημα καλύπτει θέματα τα οποία εμπίπτουν στην αρμοδιότητα της ΕΕ και για τα οποία είναι αναγκαία η διατήρηση σχέσεων με τον ΔΟΠΑ σε επίπεδο ΕΕ.

               3.4.Αρχή της αναλογικότητας

               Μόνο με βάση το εν λόγω παράρτημα θα είναι δυνατόν να συστρατευθούν οι προσπάθειες της ΕΕ και να εξασφαλιστεί καλύτερος συντονισμός μεταξύ των κρατών μελών.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Το εν λόγω παράρτημα για τη διαχείριση της εναέριας κυκλοφορίας δεν έχει δημοσιονομικές επιπτώσεις.

               2016/0301 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ όσον αφορά την απόφαση για την έγκριση παραρτήματος σχετικά με τη διαχείριση της εναέριας κυκλοφορίας στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας
                  5
                (εφεξής «μνημόνιο συνεργασίας»), άρχισε να ισχύει στις 29 Mαρτίου 2012.

               (2)Σύμφωνα με σημείο 7.3 στοιχείο γ) του μνημονίου συνεργασίας, η μεικτή επιτροπή που συστάθηκε βάσει του σημείου 7.1 του μνημονίου συνεργασίας μπορεί να εκδίδει παραρτήματα του μνημονίου συνεργασίας.

               (3)Είναι σκόπιμο να καθορισθεί η θέση που πρέπει να λάβει η Ευρωπαϊκή Ένωση στη Μεικτή Επιτροπή όσον αφορά την έγκριση παραρτήματος για τη διαχείριση της εναέριας κυκλοφορίας που πρόκειται να προστεθεί στο μνημόνιο συνεργασίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ, όπως αναφέρεται στο άρθρο 7.3 στοιχείο γ) του μνημονίου συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας (μνημόνιο συνεργασίας), όσον αφορά την έγκριση παραρτήματος για τη διαχείριση της εναέριας κυκλοφορίας στο μνημόνιο συνεργασίας, βασίζεται στο σχέδιο απόφασης της μεικτής επιτροπής ΕΕ-ΔΟΠΑ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 232 της 9.9.2011, σ. 2 και ΕΕ L 121 της 8.5.2012, σ. 16.

                     (2)
                  ΕΕ L 232 της 9.9.2011, σ. 1.

                     (3)
                  ΕΕ L 121 της 8.5.2012, σ. 16.

                     (4)
                  ΕΕ L 121 της 8.5.2012, σ. 16.

                     (5)
                  ΕΕ L 121 της 8.5.2012, σ. 16.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.9.2016
            COM(2016) 621 final
            ΠΑΡΑΡΤΗΜΑ
            στην πρόταση για
            Απόφαση του Συμβουλίου
            για τη θέση που πρέπει να λάβει η Ευρωπαϊκή Ένωση στη μεικτή επιτροπή ΕΕ-ΔΟΠΑ όσον αφορά την απόφαση για την έγκριση παραρτήματος σχετικά με τη διαχείριση της εναέριας κυκλοφορίας στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

               ΠΑΡΑΡΤΗΜΑ

               Σχέδιο απόφασης της μεικτής επιτροπής ΕΕ-ΔΟΠΑ
                  της
                  για την έγκριση παραρτήματος σχετικά με τη διαχείριση της εναέριας κυκλοφορίας στο μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας

               Η ΜΕΙΚΤΗ ΕΠΙΤΡΟΠΗ EE-ΔΟΠΑ,

               Έχοντας υπόψη το μνημόνιο συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας για τη δημιουργία πλαισίου ενισχυμένης συνεργασίας («μνημόνιο συνεργασίας»), το οποίο άρχισε να ισχύει στις 29 Μαρτίου 2012, και ιδίως το σημείο 7.3 στοιχείο γ),

               Εκτιμώντας τα ακόλουθα:

               Είναι σκόπιμο να προστεθεί στο μνημόνιο συνεργασίας παράρτημα σχετικά με τη διαχείριση της εναέριας κυκλοφορίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται το παράρτημα της παρούσας απόφασης, το οποίο αποτελεί αναπόσπαστο μέρος του μνημονίου συνεργασίας.

               Άρθρο 2

               Η παρούσα απόφαση αρχίζει να ισχύει την ημέρα της έκδοσής της.

               Έγινε στ...,...

               Για τη μεικτή επιτροπή ΕΕ-ΔΟΠΑ

               Οι Πρόεδροι

               ΠΑΡΑΡΤΗΜΑ

               ΣΧΕΤΙΚΑ ΜΕ ΤΗ

               ΔΙΑΧΕΙΡΙΣΗ ΤΗΣ ΕΝΑΕΡΙΑΣ ΚΥΚΛΟΦΟΡΙΑΣ

               1.
                     Σκοποί

               1.1Τα συμβαλλόμενα μέρη συμφωνούν να συνεργαστούν για τη διαχείριση της εναέριας κυκλοφορίας και των υπηρεσιών αεροναυτιλίας (εφεξής «ATM/ANS») στο πλαίσιο του μνημονίου συνεργασίας μεταξύ της Ευρωπαϊκής Ένωσης και του Διεθνούς Οργανισμού Πολιτικής Αεροπορίας (ΔΟΠΑ), που υπογράφηκε στο Μόντρεαλ στις 28 Απριλίου 2011 και στις Βρυξέλλες στις 4 Μαΐου 2011.

               1.2Συνεπή στη δέσμευσή τους για παγκόσμια εναρμόνιση των απαιτήσεων που περιλαμβάνονται στα πρότυπα και τις συνιστώμενες πρακτικές (SARPs) για ATM/ANS και τη παγκόσμια διαλειτουργικότητα των νέων τεχνολογιών και συστημάτων στον τομέα των ATM/ANS, τα συμβαλλόμενα μέρη συμφωνούν να συνεργαστούν στενά με πνεύμα διαφάνειας και διαλόγου για τον συντονισμό των δραστηριοτήτων ΑΤΜ/ΑΝS.

               2.
                     Πεδίο εφαρμογής

               2.1Για την επίτευξη των στόχων που αναφέρονται στο σημείο 1.2, τα μέρη συμφωνούν να συνεργαστούν στους ακόλουθους τομείς:

               -διεξαγωγή τακτικού διαλόγου σε θέματα ATM/ANS αμοιβαίου ενδιαφέροντος·

               -επίτευξη διαφάνειας με την τακτική ανταλλαγή πληροφοριών σχετικών με τις ATM/ANS·

               -συμμετοχή σε δραστηριότητες ATM/ANS·

               -παρακολούθηση και ανάλυση της συμμόρφωσης των κρατών με τα πρότυπα του ΔΟΠΑ και της τήρησης των συνιστώμενων πρακτικών στον τομέα των ATM/ANS·

               -συνεργασία σε κανονιστικά θέματα και θέματα καθορισμού προτύπων·

               -συνεργασία στο πεδίο της ανάπτυξης και εφαρμογής του Παγκόσμιου Σχεδίου Αεροναυτιλίας (Global Air Navigation Plan/GANP) του ΔΟΠΑ και στη μεθοδολογία του για την Αναβάθμιση του Αεροπορικού Συστήματος Τμημάτων (aviation system block upgrade/ASBU)·

               -εκπόνηση και εκτέλεση έργων και προγραμμάτων τεχνικής συνδρομής·

               -προώθηση της περιοχικής συνεργασίας, ιδίως στο πλαίσιο της ευρωπαϊκής περιοχής (EUR) του ΔΟΠΑ, με ειδική μέριμνα για τα επιτυγχανόμενα αποτελέσματα στην ανάπτυξη και εφαρμογή του Ενιαίου Ευρωπαϊκού Ουρανού (ΕΕΟ), καθώς και στις εργασίες του Ευρωπαϊκού Οργανισμού Ασφάλειας της Αεροπορίας (EASA) σε θέματα ATM/ANS· και

               -ανταλλαγή τεχνικών εμπειρογνωμόνων στα σχετικά πεδία των ATM/ANS.

               3.
                     Υλοποίηση

               3.1Τα συμβαλλόμενα μέρη δύνανται να υιοθετούν πρακτικές ρυθμίσεις, που να καθορίζουν αμοιβαία συμφωνημένους μηχανισμούς και διαδικασίες για την αποτελεσματική υλοποίηση της συνεργασίας στους τομείς που αναφέρονται στο σημείο 2.1. Οι πρακτικές ρυθμίσεις εγκρίνονται από την κοινή επιτροπή η οποία συστήνεται δυνάμει του σημείου 7 του μνημονίου συνεργασίας.

               3.2Το εγχείρημα δραστηριοτήτων συνεργασίας δυνάμει του παρόντος παραρτήματος αναλαμβάνουν, εξ ονόματος των συμβαλλομένων μερών, το Γραφείο Αεροναυτιλίας του ΔΟΠΑ (ANB) και η Ευρωπαϊκή Επιτροπή. Η Ευρωπαϊκή Επιτροπή δύναται να συμπεριλαμβάνει, ανάλογα με την περίπτωση, άλλους ευρωπαϊκούς οργανισμούς, στους οποίους συγκαταλέγονται ο EASA, η κοινή επιχείρηση SESAR, ο Διαχειριστής Ανάπτυξης του SESAR και το EUROCONTROL.

               4.
                     Διάλογος

               4.1Τα συμβαλλόμενα μέρη συγκαλούν τακτικά συνεδριάσεις και/ή τηλεδιασκέψεις κατά τις οποίες συζητούν αμοιβαίου ενδιαφέροντος θέματα ATM/ANS και, όταν χρειάζεται και ενδείκνυται, συντονίζουν τις δραστηριότητές τους.

               5.
                     Διαφάνεια και ανταλλαγή πληροφοριών

               5.1Στις σχέσεις τους με τρίτα μέρη, τα συμβαλλόμενα μέρη ενθαρρύνουν, με την επιφύλαξη των οικείων εφαρμοστέων κανόνων, τη διαφάνεια στο πεδίο των ATM/ANS.

               5.2Τα συμβαλλόμενα μέρη εφαρμόζουν τη διαφάνεια στη συνεργασία μεταξύ τους και στη συνεργασία σε δραστηριότητες ATM/ANS, με την ανταλλαγή, υπό την επιφύλαξη των οικείων εφαρμοστέων κανόνων, των σχετικών και ενδεδειγμένων δεδομένων, πληροφοριών και τεκμηρίωσης, και με διευκόλυνση της αμοιβαίας συμμετοχής σε συνεδριάσεις.

               5,3.Προς τον σκοπό αυτό, τα συμβαλλόμενα μέρη καθορίζουν διαδικασίες για την ανταλλαγή πληροφοριών οι οποίες εγγυώνται την εμπιστευτικότητα των πληροφοριών που παρέχει το άλλο συμβαλλόμενο μέρος, σύμφωνα με το σημείο 6 του μνημονίου συνεργασίας.

               6.
                     Συμμετοχή σε δραστηριότητες ATM/ANS

               6.1Για την εφαρμογή του παρόντος παραρτήματος, κάθε συμβαλλόμενο μέρος καλεί, κατά περίπτωση, το άλλο συμβαλλόμενο μέρος να συμμετέχει, σύμφωνα με καθιερωμένο κανονισμό διαδικασίας, σε δραστηριότητες και συνεδριάσεις σχετικές με ATM/ANS, με σκοπό να διασφαλίζεται στενή συνεργασία και συντονισμός.

               7.
                     Ανταλλαγή πληροφοριών και αναλύσεων σχετικών με τις ATM/ANS

               7.1Με την επιφύλαξη των οικείων εφαρμοστέων κανόνων, και σύμφωνα με τις κατάλληλες πρακτικές ρυθμίσεις που πρόκειται να εκπονηθούν, τα συμβαλλόμενα μέρη ανταλλάσσουν πληροφορίες και δεδομένα σχετικά με τις ATM/ANS, καθώς και τις αναλύσεις που πραγματοποιούνται με βάση τα εν λόγω δεδομένα και πληροφορίες.

               7.2Τα συμβαλλόμενα μέρη συνεργάζονται στενά για τη λήψη οποιουδήποτε μέτρου το οποίο διασφαλίζει την αποτελεσματικότερη συμμόρφωση με τα πρότυπα και τις συνιστώμενες πρακτικές (SARP) στην ΕΕ και σε άλλα κράτη. Στην εν λόγω συνεργασία συμπεριλαμβάνονται η ανταλλαγή πληροφοριών, η διευκόλυνση του διαλόγου μεταξύ των ενδιαφερομένων συμβαλλομένων μερών και ο συντονισμός των δραστηριοτήτων τεχνικής συνδρομής.

               7.3Βασιζόμενη στις δραστηριότητές της στο πεδίο της επανεξέτασης των επιδόσεων και στοχοθέτησης, καθώς και στην παρακολούθηση της εφαρμογής του ευρωπαϊκού γενικού προγράμματος ΑΤΜ, η ΕΕ συντρέχει τον ΔΟΠΑ στην εκπόνηση παγκόσμιας προσέγγισης βάσει επιδόσεων και παγκόσμιας προσέγγισης παρακολούθησης της εφαρμογής του GANP του ΔΟΠΑ και της σχετικής μεθοδολογίας για την ASBU. Για την εκπόνηση των παγκόσμιας κλίμακας προσεγγίσεών του, ο ΔΟΠΑ αξιοποιεί καταλλήλως και με τον καλύτερο δυνατό τρόπο υφιστάμενο υλικό της ΕΕ ή υλικό σε στάδιο εκπόνησης, που προκύπτει από την ανάπτυξη και υλοποίηση του Ενιαίου Ευρωπαϊκού Ουρανού.

               8.
                     Κανονιστικά θέματα και θέματα καθορισμού προτύπων

               8.1Κάθε συμβαλλόμενο μέρος εξασφαλίζει ότι το άλλο συμβαλλόμενο μέρος τηρείται ενήμερο για όλες τις νομοθετικές και κανονιστικές διατάξεις, τα πρότυπα, τις απαιτήσεις και τις συνιστώμενες πρακτικές, τα οποία ενδέχεται να επηρεάσουν την εφαρμογή του παρόντος παραρτήματος, καθώς και για κάθε τροποποίησή τους.

               8.2Τα συμβαλλόμενα μέρη κοινοποιούν αμοιβαία και εγκαίρως τυχόν προτεινόμενες τροποποιήσεις των οικείων σχετικών νομοθετικών και κανονιστικών διατάξεων, προτύπων, απαιτήσεων και συνιστώμενων πρακτικών, στον βαθμό που ενδέχεται να έχουν επιπτώσεις στην εφαρμογή του παρόντος παραρτήματος. Η εν λόγω κοινοποίηση ενδέχεται επίσης να περιλαμβάνει, αν χρειάζεται, την ανταλλαγή κατάλληλων μέσων προγραμματισμού (π.χ. σχετικά ετήσια/πολυετή προγράμματα). Με βάση τις εν λόγω τροποποιήσεις, η κοινή επιτροπή δύναται να εγκρίνει τροποποιήσεις του παρόντος παραρτήματος, αν κριθεί αναγκαίο, σύμφωνα με το άρθρο 7 του μνημονίου συνεργασίας.

               8.3Με σκοπό την εναρμόνιση των κανονισμών και των προτύπων ATM/ANS σε παγκόσμιο επίπεδο, τα συμβαλλόμενα μέρη διαβουλεύονται σχετικά με τα τεχνικά κανονιστικά θέματα στο πεδίο των ATM/ANS κατά τα διάφορα στάδια των διαδικασιών θέσπισης κανόνων ή ανάπτυξης προτύπων και συνιστώμενων πρακτικών (SARP) και καλούνται να συμμετέχουν στους συνδεδεμένους τεχνικούς οργανισμούς, όπως και όταν ενδείκνυται.

               8.4Προς τον σκοπό αυτό, η ΕΕ και ο ΔΟΠΑ εξορθολογίζουν περαιτέρω τη συνεργασία τους, προκειμένου να εξασφαλίζεται η έγκαιρη επανεξέταση των κανόνων της ΕΕ κατόπιν τροποποιήσεων από τον ΔΟΠΑ των παραρτημάτων της Σύμβασης για τη Διεθνή Πολιτική Αεροπορία (Σύμβαση του Σικάγου) και να παρέχονται έγκαιρα στον ΔΟΠΑ στοιχεία σχετικά με υπό εξέταση τροποποιήσεις των παραρτημάτων οι οποίες αφορούν τις ATM/ANS.

               8.5Ο ΔΟΠΑ ενημερώνει εγκαίρως την ΕΕ σχετικά με αποφάσεις και συστάσεις του ΔΟΠΑ οι οποίες επηρεάζουν τα σχετικά με τις ATM/ANS πρότυπα και συνιστώμενες πρακτικές (SARP), παρέχοντάς στην ΕΕ πλήρη πρόσβαση στις επιστολές προς τα κράτη και στα ηλεκτρονικά ενημερωτικά δελτία του ΔΟΠΑ.

               8.6Κατά περίπτωση, η ΕΕ επιδιώκει να εξασφαλίζει τη συμμόρφωση της συναφούς νομοθεσίας της ΕΕ προς τα σχετικά με τις ATM/ANS πρότυπα και συνιστώμενες πρακτικές (SARP) του ΔΟΠΑ.

               8.7Καθώς το ευρωπαϊκό γενικό πρόγραμμα ATM σχετίζεται στενά με το GANP του ΔΟΠΑ και τη μεθοδολογία για την ASBU που περιλαμβάνεται σε αυτό, η ΕΕ, σε συνεργασία με τα κράτη μέλη, θα συντρέχει τον ΔΟΠΑ στην εκπόνηση προτύπων και συνιστώμενων πρακτικών (SARP) και υλικού υποστήριξης για νέες απαιτήσεις ATM/ANS, βάσει των αναγκών της και της πείρας της όσον αφορά την εγκατάσταση του SESAR. Ομοίως, ο ΔΟΠΑ θα συντρέχει την ΕΕ στην επικαιροποίηση των προτύπων της για παγκόσμια διαλειτουργικότητα των νέων απαιτήσεων για ATM/ANS, βασιζόμενος στο GANP, στη μεθοδολογία ASBU και στους σχετικούς χάρτες πορείας.

               8.8Ανεξαρτήτως των υποχρεώσεων των κρατών μελών της ΕΕ ως συμβαλλόμενων κρατών της Σύμβασης του Σικάγου, η ΕΕ διεξάγει διάλογο με τον ΔΟΠΑ, εφόσον ενδείκνυται, για την παροχή τεχνικών πληροφοριών σε περιπτώσεις στις οποίες κατά την εφαρμογή της νομοθεσίας της ΕΕ ανακύπτουν ζητήματα σχετικά με τη συμμόρφωση προς τα πρότυπα του ΔΟΠΑ και την τήρηση των συνιστώμενων πρακτικών του ΔΟΠΑ.

               8.9Το εγχείρημα δραστηριοτήτων συνεργασίας σε κανονιστικά θέματα και θέματα καθορισμού προτύπων πρέπει να μην αντιβαίνει υφιστάμενες διαδικασίες του ΔΟΠΑ για τη θέσπιση κανόνων, ούτε να καθιερώνει νέες νομικές υποχρεώσεις ή υποχρεώσεις υποβολής εκθέσεων του ΔΟΠΑ έναντι της ΕΕ ή των κρατών μελών της.

               9.
                     Έργα και προγράμματα τεχνικής συνδρομής

               9.1Τα συμβαλλόμενα μέρη συντονίζουν τη συνδρομή προς τα κράτη, με σκοπό να διασφαλίζεται η αποτελεσματική χρήση των πόρων και να αποφεύγεται η επικάλυψη των προσπαθειών, και ανταλλάσσουν πληροφορίες και δεδομένα όσον αφορά τα σχετικά με τις ATM/ANS έργα και προγράμματα τεχνικής συνδρομής.

               10.
                     Περιοχική συνεργασία

               10.1Τα συμβαλλόμενα μέρη δίνουν προτεραιότητα στις δραστηριότητες που αποβλέπουν στην επίσπευση της καθιέρωσης του Ενιαίου Ευρωπαϊκού Ουρανού, συμπεριλαμβανομένων των σχετικών δραστηριοτήτων του EASA στο πεδίο των ATM/ANS, όταν η περιοχική προσέγγιση προσφέρει δυνατότητες βελτίωσης της σχέσης κόστους-οφέλους, της εποπτείας και/ή των διαδικασιών εναρμόνισης.

               10.2Ιδιαίτερη προσοχή όσον αφορά την παράγραφο 10.1 θα δίδεται στην περιοχική προσέγγιση που βασίζεται στις επιδόσεις, στους ευρωπαϊκούς τεχνικούς κανονισμούς για τις ATM/ANS, στα λειτουργικά τμήματα εναέριου χώρου, στη διαχείριση των λειτουργιών δικτύου (συμπεριλαμβανομένης της ευρωπαϊκής μονάδας συντονισμού αεροπορικών κρίσεων, ΕΜΣΑΚ/EACCC) και στην εφαρμογή και παρακολούθηση νέων εννοιών ATM/ANS βασιζόμενων στο SESAR και στο ευρωπαϊκό γενικό πρόγραμμα ATM.

               10.3Για την εκπλήρωση των εν λόγω προσδοκιών, θα επιδιωχθούν στενές σχέσεις συνεργασίας μεταξύ της ΕΕ και του περιοχικού γραφείου του ΔΟΠΑ στο Παρίσι, συμπεριλαμβανομένης της αμοιβαίας συμμετοχής σε σχετικές συνεδριάσεις (π.χ. Επιτροπή Ενιαίου Ουρανού).

               10.4Η ΕΕ θα οργανώσει τον συντονισμό μεταξύ των ευρωπαϊκών οργανισμών, των κρατών μελών της ΕΕ και του περιοχικού γραφείου του ΔΟΠΑ, υπό το πρίσμα του πεδίου εφαρμογής του παρόντος παραρτήματος, ιδίως για να συμβάλλει στα περιοχικά σχέδια του ΔΟΠΑ.

               10.5Καθώς η ΕΕ εκπροσωπείται από την Ευρωπαϊκή Επιτροπή στον ΔΟΠΑ, αλλά και στον EASA και στην κοινή επιχείρηση SESAR, και δεδομένου ότι η ΕΕ έχει Συμφωνία υψηλού επιπέδου με το EUROCONTROL, η Ευρωπαϊκή Επιτροπή θα συμμετέχει στον EASA και στην κοινή επιχείρηση SESAR απευθείας ή μέσω της Συμφωνίας υψηλού επιπέδου με το EUROCONTROL για την εκτέλεση των δραστηριοτήτων που συμφωνούνται στο παρόν παράρτημα, εφόσον χρειάζεται.

               11.
                     Συνδρομή εμπειρογνωμόνων

               11.1Με την επιφύλαξη των προγραμμάτων παροχής συνδρομής από εμπειρογνώμονες τα οποία εκπονούνται εκτός των πεδίου εφαρμογής του παρόντος παραρτήματος, η ΕΕ καταβάλλει προσπάθεια ώστε να θέτει στη διάθεση του ΔΟΠΑ, κατόπιν αιτήματος, εμπειρογνώμονες με τεχνική εμπειρογνωμοσύνη σε συναφή πεδία ATM/ANS, για την εκτέλεση καθηκόντων και τη συμμετοχή σε δραστηριότητες που εμπίπτουν στο πεδίο εφαρμογής του παρόντος παραρτήματος. Οι όροι αυτής της παροχής συνδρομής από εμπειρογνώμονες καθορίζονται με πρακτική ρύθμιση μεταξύ των συμβαλλόμενων μερών.

               12.
                     Επανεξέταση

               12.1Τα συμβαλλόμενα μέρη επανεξετάζουν τακτικά την εφαρμογή του παρόντος παραρτήματος και λαμβάνουν υπόψη, αν χρειάζεται, σημαντικές πολιτικές ή κανονιστικές εξελίξεις.

               12.2Κάθε επανεξέταση του παρόντος παραρτήματος διενεργείται από την κοινή επιτροπή η οποία συστήνεται δυνάμει του άρθρου 7 του μνημονίου συνεργασίας.

               13.Έναρξη ισχύος, τροποποιήσεις και καταγγελία

               13.1Το παρόν παράρτημα αρχίζει να ισχύει από την ημερομηνία έγκρισής του από την κοινή επιτροπή και παραμένει σε ισχύ μέχρι την καταγγελία του.

               13.2Οι πρακτικές ρυθμίσεις που συμφωνούνται δυνάμει του παρόντος παραρτήματος αρχίζουν να ισχύουν από την ημερομηνία έγκρισής τους από την κοινή επιτροπή.

               13.3Κάθε τροποποίηση ή καταγγελία των πρακτικών ρυθμίσεων που εγκρίνονται δυνάμει του παρόντος παραρτήματος αποτελεί αντικείμενο συμφωνίας στο πλαίσιο της κοινής επιτροπής.

               13.4Το παρόν παράρτημα είναι δυνατόν να καταγγελθεί ανά πάσα στιγμή από οποιοδήποτε συμβαλλόμενο μέρος. Η καταγγελία αυτή παράγει αποτελέσματα έξι μήνες μετά την ημερομηνία παραλαβής της σχετικής έγγραφης κοινοποίησης από το ένα συμβαλλόμενο μέρος προς το άλλο, εκτός εάν η εν λόγω κοινοποίηση καταγγελίας ανακληθεί με κοινή συναίνεση των συμβαλλόμενων μερών πριν από τη λήξη της εξάμηνης προθεσμίας.

               13.5Κατά παρέκκλιση κάθε άλλης διάταξης του παρόντος άρθρου, αν καταγγελθεί το μνημόνιο συνεργασίας, καταγγέλλονται ταυτόχρονα το παρόν παράρτημα και κάθε πρακτική ρύθμιση που έχει εγκριθεί δυνάμει αυτού.